GRN Scripts in Tonga: Valley\nLanguage: Tonga: Valley\nMwapona beenzuma. Musike muswiilizye makani mabotu aya. Mulange mubbuku lyamikozyano muswiilizye kapati. Ciindiconse ncimunga mulamva muwuumina oyu (biipa, kwiimba, etc.), muyandule mukozyano utobela mubbuku lyamikozyano.\nMukozyano 1: Kakutanaba malengelo\nKumatalikilo kwaciindi Leza pesi ngwakaliko. Leza wakalenga nyika, akuita mumuni kuti umwinike nkaambo zyonse zyakali mumuddima. Mbuli mbumwabona mumukozyano wakutanguna, Leza wakanzania meenda akalansi, akali kujulu. Meenda aansi, milonga alwizhi, akujulu tibona mayoba. Leza wakanza zhuba kuti limunike isikati, amwezi kuti umunike masiku. Leza mubotu. Wakalenga zyonse akuba anguzu atala azyonse.\nMukozyano 2: Leza ulaambula\nBhuku lili muchikozyano eci litegwa Bhaibbeli. Ndijwi lyaLeza litibuzya azyaLeza anzila zyake. Leza ulayanda bantu boonse, kapati. Iswe Tiyanda kucita zintu zyesu munzila, njitiyanda lino zilatipambula kuli Leza. Bhaibbeli lilati tondezya, nzila imwi biyo pesi njitikonzya kusvaanizigwa akujatana aLeza. Kwiisigwa kwamansimpe oku, nkumutamung kuzva mu Bhaibbeli.\nMukozyano 3: Malegelo\nLeza, aijwi lyake, wakalenga zintu zyonse zibotu. Wakaanza nyika amilundu; alwizi amilonga (mpamunya). Lino, wakalenga zintu zyonse zizumi, basvi bamumaanzi, bayuni bauluka abanyama boonse. Leza wakabotelwa azyonse nzyakalenga, nkaambo zyonse nzibotu.\nMukozyano 4: Adamu a Eva\nLeza wakalenga muntu, wakutanguna Adamu, amwanakazi wakutanguna Eva. Wakabapa nguzu, atala azyonse nzyakalenga ano anyika. Bakali bagani baLeza, bakalikwaambuula awe mukuti mubakalikede. Leza wakabazumizya kulya misamu yoonse yakali mukuti eli, kunzu kwaUmwi biyo wakali akati kamuunda oyu. Mumukozyano wakucimwensi mulababona kabatyola mulau waLeza akulya mucelo ngubakalibindidwe. Bakabisya aboobo bugani bwabo aLeza bwakamana. Mukozyano wakululyo utondezya Adamu a Eva mbubakatandwa a Leza, elyo wakabatandanya mumulemba mubakalikede. Kuzva kuciindi eco bantu bakatalika kubeleka anguzu, kuti bajane zilyo zyakulya, aboobo bakatanguna kumvwa macise, macise akufwa.\nMukozyano 5: Kaini a Abbelo\nAdamu a Eva bakazyala bana basankwa babili Kaini a Abbelo. Kaini wakasululwa, akusula Abbelo, nkukumujeya bumwi buzuba. Leza wakatuka Kaini mbuli mbaakaita kuli Adamu a Eva. Tili bazhukululwa ba Adamu a Eva, aboobo toonse takabisya. Zibi zilatipambula a Leza. Tilajana mulandu wezibi zysu.\nMukozyano 6: Bwaato bwa Noah\nMyaka Minji yakayinda lubo kwakaba bazhukululwa banji ba Adamu. Aba bantu bakabisya abalabo, kukutaswiilila Leza. Zibi zyabantu zyakakomena, zyakuti Leza wakayeye kubanyonyona a Zambangulwe pati. Kwakali mwaalumi omwe wakali kuyanda, akulemeka Leza. Izhina lyake ngu Noah. Leza wakabuzya Noah kuti ayake bwaato bupati, ayoboke abana bakwe mubayofutukila. Noah wakakambaula azya buuya bwa-leza, myaka njakali kuyaka bwato. Bantu tibakamvwa pe malailile a Leza, kuti basanduke kuzwa kunzila zyabo zibi akuti bafutulwe kuzambangulwe.\nMukozyano 7: Zambangulwe\nNoah wakabika bayuni abanyama bamisyobo yonse mubwato mbuli mbwakabuzigwa aLeza kuti acite. Lino Noah abakaintu bake, abana bake baalumi botatwe amwanakazi wake bakanjila mubwato. Leza wakajala mulyango. Wakawisya mvula impati amenda maanji kuzwa kujulu akuzuzya nyika yonse. Ciindi cakale camana lino nkoku kuti ani afutulwe. Noah abana bakwe mukati kabwaato bakali keede kabotu aboobo bantu boonse bakali anze abwato bakafwa. Noah wakafutulwa nkaambo wakalikusyoma kuli Leza, akumu telela.\nMukozyano 8: Abraham, Sara a Isaka\nMyaka minji yakayinda, aMisyobo yaNoah yakavula kuba Misyobo minji-minji. Abraham u wakali mwaalumi wakali kusyoma Leza. Leza wakamulongezya, Abrahamu wakali abanakwe, Leza wakati luzubo lwaako luwe yoba bantu bapati.\nAbrahamu a Sara tibakalabana pe, pele Abrahamu wakalikusyoma kuli Leza. Oyu mukozyano utondezya kuti bakazi bazoba amwana kabali bakome na mwana baka mulika kuti Isaac. Leza Jesu Kristu wakalonda kufutula nyika, wakazwa kuli Abrahamu a Isaac. Ndilamubuzya azya Jesu musule.\nMukozyano 9: Mozesi amulau waleza\nBasimukowa baAbramu bakaba Nyika mpati itegwa Israeli. Musa alakwe wakali simukowa wa Abrahamu. Musa wakali kusyoma akulumba Leza alike. Bumwi buzuba Leza wakaita musa muchilundu nkukumubuzya milau, yakuti akabuzye bantu. Oyu mukozyano musa kaseluka mulundu, amilau yakwe kailembedwe abbwe. Leza uyanda kuti muntu woonse atobele milau yakwe (Milau ili kumi).\nMukozyano 10: Milau ilikumi\nNjino Imwi yaMilau ilikumi Leza njaakapa Musa. Ilaiisya kuyanda akusyoma Leza omwe biyo wamasimpe. Kutanguna (amukozyano uliatala) kuluzende tilabona kuti tatuelede pe kusyoma Zibumbwa. Amikozyano yabanyama kufumbwa cimwi cintu.\nTuleelede kusyoma Leza, (siku bamba). Umwi biyo wamasimpe. (Mumukozyano utobela) isi, baina abana balikukomba, Leza antomwe. Bantu boonse baleelede kuba abuzuba bumwi biyo ansondo bwakukkomba Leza. (Lubo) bana baleeledhe kuswilila bazyai babo. (Mumukozyano uli ansi kuluzende). Mulau waLeza uti tatieledepe kujana utobela bambi ba-leza. Tatieledepe kubweza muka muntu (kwiita bumambe) (lcikozyano cakumaninizya).\nTatieledepe kubba, kufumbwa kubweza cintu citesi cesu. Leza ulatilailila kuti tilemeke milau yakwe.\nMukozyano 11: Cabilo cazibi\nElyo Mwaalumi, kufumbwa Muntu wabisya, uleelede kupa caabilo cambelele kuli Leza. Mbelele ilafwa kuti ibweze mvuta yasikubisya (simulandu). Mbelele eyi yakali cikozyano camwana mulombe waLeza, Leza Jeso Kristu, Leza wakamutola kukufusa cibe caabilo caLeza, kubantu bonse banyika. Wakafwa amvuta Yesu. "Nimbelele yaLeza, Isalazya zibi zyanyika yoonse. Leza cakaba caabilo cazibi zyesu elyo nakafwa aciingano cacisamu. Tilumbe Jeso Kristu, sanduka akuzumina zibi zyako kuli nguwe, sanduka (Izwi kuzibi) aboobo Leza oti akulekelele.\nMukozyano 12: Mungelo, Maria aJosefa\nLino timve Jeso Kristu mbwakazyalwa. Ciindi Leza wakatisyomezya kutuma mufutuli (Muntu uza kukufutula kuzwa kuzibi). (,umukozyano ulikuluzende) mulabona Mungelo wakazwa kujulu kuza kumusimbi cuunga utegwa Maria. Maria wakalimusimbi nakalindu, wakalitangidwi kasuwa aMozesinkwa Josefa. Mungelo wakaambila Maria kuti Muuya waLeza uleza mulinguwe asikube abula (Idda). Mwana uzoteegwa Jesu Kristo. (Mbuli mbumubwene mumukozyano ulikululyo.) Mungelo wakalitondezya mbubona kuli Josefa muciloto. Wakati kuli Josefa "utayowipe kubweza Maria mwanakazi wako, ulaabula Bwamuuya usalala. Izhina lyamwana uzoteegwa Kristu. (Kakulikuti Mufutuli) uza kuzofutula bantu bakwakwe muzibi zyabo." Josefa wakaswiilizya Leza. (Aboobo tibakaswaanana pe abulo aMaria kusikila mwana watumbukwa.\nMukozyano 13: Kuzyalwa kwaJesu\nJosefa aMaria bakali mulwendo lwakuya kuddolopo litegwa Bethlehema. Nkaambo iddolopo eli lyakalizudde bantu, tikwakali mvuta yakuti baone pe. Bakaya mucibaya canombe. Omo Maria wakazyala mwana Jeso. Maria wakacili nakalindu Jeso nakazyalwa. Masiku abuzuba obo Mungelo wakalitondeezya kuli bamwi baalumi (beembeli) bakalikulinda imbelele zyabo, kumacezyo wakababuzya azyakuzyalwa kwaJeso muBethlehema. Lino bangelo baanji bakaboneka mujulu kabaimba akulumbaizya Leza. Baalumi aba bakeenda mpawo kuyobona Mufutuli Jesu.\nMukozyano 14: Jesu kali sikuyiisya\nIcikozyano cili kumwensi tilabona Jeso kalimyaaka alikumi aabili (12) ulikwaambula azyaLeza, abayiisyi abatungamili baIsrael kaswiilila akubuzya mibusyo. Bakagamba aluzhibo lwake azyaLeza. Mukozyano wabili utondeezya Jesu naka zokomena kuba mwanalumi mupati kayiisya bantu azyaLeza. Bamwi bantu bakalikumuswiilila akumulemeka. Anu Bamwi bantu tebakamuswiilila pe, bakamukazya. Leza uyanda kuti tizumine (kumusyoma) akutobela Jeso.\nMukozyano 15: Milimo igambya yaLeza\nMikozyano eyi itondeezya nguzi zipati zyaLeza nzyakapa mwanaakwe Jeso, kuti acite zigambyo. Mumukozyano ulikuluzende Jeso wakaponia mwaalumi wakazyeedwe kalimoofu, nkukuti takalikubona pe. Mukozyano ulakati ulatitondezya kabusya mwana waka zoba muzumi lubo awo isi abaina mwana kabayimvwi kabalangilila. Kumaninizya tulibwene Jeso kalimukweenda atala ameenda. Ulikweenda atala ameenda kulibasikwiiya bake, abo balimubwato bwato mulwizhi. Leza Jeso wakaita zigambyo ziinji zilimbuli zezi, kuti tizhibe kuti mwanaaLeza. Nguzu zyaJeso zilakonzya kutigwasya aswe (mapenzi esu).\nMukozyano 16: Mbwakapenzegwa\nJeso wakacita zintu zinji zigambya aboobo bantu banji bakamutobela. Jeso wakala Buuya. Wakaponia baciswa akubaiisya zyaLeza. wakalonda kuzofutula basweekedde, abantu basizibi boonse. Basimucita zibi Jeso naakabamba kuti mbasizibi bakamuzonda. Batungamilili babantu bakamuzonda Jeso. Tebakali kusyoma pe kuti Jeso mwana waLeza. Bakamwaanga, akumupa milandu yama njaka pawo bakamuuma. Bakamuzvatika ngwani yamaamva mumutwe wake, bakamusvida mate akumucapa. Asi Jeso taakakaka pe. Wakalizi kuti zyeelede kucitika kuli nguwe zyeelede kucitika kulinguwe. Wakazumizya basimucita zibi kuti bamucise akumujaya. Wakafwa kuti abe cipaizvo zyabantu bakwe.\nMukozyano 17: Jeso mbaakajegwa\nJeso wakauminwa aciigano. (Ciingano cakulimvwi ansi pawo awa Jeso) wakauminwa wakafwa. Basimulandu bakauminwa antoomwi aJeso. Muciindi eco njiyakali nzila yakujaya a njiyo bajai. Anu Jeso taakwe mulandu ngwaakacita. Jeso wakaba cipaizyo cakaliya zibi zyabanyu boonse. Toonse tilibisizye tweelede kufwa nkaambo ka. Jesu wakabwezha cipubulo cesu ncitwaalede kupubulwa acico. Do talebulula kuti tilibasimucita zibi akusandu ka kuzvakuzibi zyesu, Leza, ulatilekelela akutisanzya zibi zyesu, Lumba umutobele, tambula mwami Jesi Kristu pawo ulafutulwa.\nMukozyano 18: Kubuka\nIbakalikumusula bakali kuyeya kuti bakamujeya, anu te zyakalibobope! Musule Jeso wakauminwa aciingano wakafa, beenzinyina bakamuvwikila mubili wake muchibunda. Bakajala mulyango wakucibunda abwe. Mazuba abili akainda muli bwatatu, Jeso wakabuka kubakofwa. Bamwi banakazi nibakakusika ku cuumbwe, bakajana bwe lyakungulusigwa Jeso kali wazwa. Ngilozi zibili zyakaliko zyakabambila kuti Jeso muumi. "Tawo ano pe wabuka, "bakamba Jeso naakabuka kubakafwa, wakatondezya kuti nguLeza. Jeso muumi sunu ngusinguzu kwiinda Satani alufu.\nMukozyano 19: Tomasi ulasyoma\nMusule mwakubuka kwaJeso, beenzinyina banji (bantu) bakamubona, bakaambula akulya anguwe. Tomasi umwi wabeenzinyina (baiyi) taakalumba pe kuti Jeso wabuka muzumi ambinya. Wakaamba kuti, "Kusikila ndabona mabanga amukujata, tandi syomi pe." Tilikubona mumukozyanisyo Jeso katondezya Tomasi Zilonda izyakumininwa. Tomasi wakasyoma. Wakawida ansi ampela lyaJeso wamba kuti, "Mwami wangu aLeza wangu."\nJeso wakaamba kuti, "Balaacoolwe abo basyoma nikuba kabatandibwene.\nMukozyano 20: Kutanta kwaJeso kujulu\nMazuba makumi abanda, Jeso naakabuka kubakafwa, wakalitondeezya kubantu zindi zinji. Bantu banji baka mubona kuti muumi. Lino Jeso wakalili bambilide kubweda kuli wisi kujulu. Wakamana mulimo ngwakazidilide kuzoucita. Jeso wakaambila basikwiya (baiyi) kuti babuzye muntu onse makani aya mabotu.\nBasikwiya bakalangilila Jeso naakali kuya kujulu. Ngilozi zibili (Zyakali azvizvato zituba) zyakalitondeezya akwaamba kuti kubaiyi Jeso uzosika bumwi buzuba kazwa kujulu mbuli maboneno ngibamubona kaya kujulu.. Kusikila ciindi iciza, Jeso ulakomba kali kujulu. Uli kubambila bamusyoma abamutobela ndau yakukala. Lino, iwe utyeni? Unga ulalumba na akumutobela Jeso? Inga ulaba nguuswaanana anguwe na?\nMukozyano 21: Ciingano\nJeso wakafwidanz aciingano? Jeso wakafida kufutura basimucita zibi kuzva kucipubulo cazibi. Yeya, bulowa bwaJeso, mwana waLeza, bulati sanzya kuzva kuzibi zyonse zyesu. Jeso tabisizye pe, anu wakafa kuti agwisye cibi citipambula kuzva kuli Leza. Ciingano citiyeyesya Jeso utabisizye pe mbelele yaLeza yakapayililwa ndiswe. Ngatishome muli Jeso akusanduka (kusanduka) kuzva kuzibi, zibi zyesu zilalekelelwa aLEZA. Jeso ulaticita bana baLeza, (beenzinyina abazyalani). Mukozyano utobela ulatibuzya kuti timvisisye caamba muntu utobela Kristu, na-kuti imusyomi.\nMukozyano 22: Nzila izibili\nJeso wakasiya kuti kuli nzila izibili. Umwi aumwi ulimunzila yazibi iya kumapenzi kuzva kumazyalilo aakwe. Toonse yulazibi kubisya nkutwakatola kuli Adamu. Jeso uyanda kuti tinjile muka nzila kanini kaya kuliLeza kujulu. Namuntu mubuumi obu wasyoma muli Jeso akumutobela, watambula buumi butamani. Wazva mumugwa-gwa, wanjila mukanzila kaniini kaya kujulu. Takuko pe kutongwa kwacibi kulibabo bali munzila nini. Kusala: Do (icikombyo) usale kutobela Jeso, ulakonzya kwaamba kuli Leza (mumunyengetelo) mbuli bobu: "Leza, ndiyanda kulebulula kuti ndilisimucita zibi. Ndilalumba kuti Jeso wakandifwida aciingano kubbadala zibi zyangu. Ndilekelele undisyanzye (myoyo wangu) akundicita umwi wantunduyako (wabwami). Ndiyanda kutobela Jeso nzira yako iluleme, ndazofwa ndikabone anduwe Kujulu. Talumba nduwe Leza."\nDo walumba zyaconzyo akukomba (kwaamba kuliLeza) mbuli bobu, wanjila munzila niini yakukondwa alukule antomwe aLeza.\nMukozyano 23: Bana baLeza\nJeso ubonwa akutambula bantu kuzva kumayanzi amushobo amwamba umwi aumwi. Bakalumba mulinguwe akuba bana baLeza. Bali munzila niini iya kujulu. Bantu baLeza bali mbuli ntundu, boonse balijiseni antoomwe mumwami Jeso.\nMukozyano 24: Kuzyalwa apiya\nMasiku amwi, muisyi silutwe wakalikutegwa Nikodimasi, wakazha kuli nguwe Jeso kuzobuzya azyaLeza. Jeso wakamwambila kuti umwi aumwi uyanda kuba mubwami bwaLeza, (kuya kujulu) weelede kuba abuumi bupiya. Zili mbuli kuzyaligwa apiya. Tatikwe pe nguzu zyakuli sandula. Muuya usalala waLeza ulatipa buumi bupiya mukusyoma akutobela Jeso. Tilaba bantu bapiya, bantu (bana) baLeza.\nMukozyano 25: Ikuza kwaMuuya Usalala\nBalumi aba basikwiya baJeso. Jeso nakabwedezegwa kujulu, wakabaambila kuti uzobatumina Muuya Usalala. Mazuba kumi Jeso kali wabweda kujulu, baiyi aba bakali antomwe (andau imwibiyo). Pawo, Muuya Usalala wakazha akuzuzya boonse mbuli mbaakabambila. Bantu aba bakatambula nguzu zyakwukambauka malaka asiyene kwaambila bantu zigambyo zyacitwa aLeza. Muuya Usalala ulakala mumusyomi (maKristi) wamasimpe batobeli baJeso ulabapa nguzu zyakumuyanda akumuswiilizya Jeso.\nMukozyano 26: Kweenda mumuni\nMuntu muciindi caanga taanatanguna kusyoma muliJeso, inga uli mbuli muntu uli acikozyano cakulumwensi, weenda mumudima. Ulaligubbula akuwida mucibi akaambo kakuti takukwe mumwini pe umumwinikila. Muciindi nitibimba muMwami Jeso, inga baba mbuli muntu weenda munzila itwasanukide shikati! Jeso wakaamba kuti "Ndili mumwini wanyika. Muntu unditobela, taendi mumudima." Leza wakapa muuya usalala kugwasya akuisya balumbi (maKristi) inzila yakwe ya buumi.\nMukozyano 27: Kuswiilila ijwi lyaleza\nMusyomi (muKristu, mutobeli) muli Jeso Kristu muntu mupiya, pawo ula swiiliya ijwi lyaLeza. Ulalumba kuti Leza wakamulekelela cibi cakwe. Mulumbi taavuuli pe; taalwani pe akuita nkanzi, taabbi pe nikuba kukomba zikozyano kana kuti bamwi ba Leza naa kuti mizimu. Muuya Usalala upa nguzu kumusyomi kuti asiye zintu zibi acite zibotu.\nMukozyano 28: Ntunda yabuKristo\nMulange ntundu eyi yeenda munzila yaLeza. Mwalumi uyanda mukaintu wakwe alakwe mukaintu ulalemeka mwalumi wake mbuli jwi lyaLeza mbulyaamba. Balagwasyana akuisya bana babo kuti bayande Leza, akwiiya ijwi lyake akuliswiilizya. Intundu yabuKristu(balumbi) ilakomba akubelekela antomwe Leza.\nMukozyano 29: Yanda ibakusula\nJeso wakaisya batobeli bakwe (baiyi) kuti bayande bantu boonse ababasulide. Tweelede kugwasya abali mumapenzi bamwi bamisyobo. Jeso wakamba kaambo kamwalumi akubbidwa abafumpi. Mwanalumi waumwi mushobo ulajana silweendo kalemede loko. Wakagwasya mulondola wakali mumapenzi. Nkaambo taakambo mubbadalo pe. Jeso wakamba kuti tilede kucita zintu zibotu mbuli zezi.\nMukozyano 30: Jeso ngusi manguzu\nBalumi aba bakalikumupa zikozyano kuti kube Leza wamasimpe. Bakasyoma muli zezi kabatana baba batobeli baKristu. Musyomi waciKristu weelede kusowa zintu zyose zyaSatani azya muuya mubi. Mwami Jeso ngu simanguzu kwiinda Satani, muuya mubi, mukozyano azikombwa (balozi abumanikizyi bwabo). Iswe toba syomi tatelede kuyowa Satani. Tuelede kwaambila Leza kuti atigwasye akuti londola.\nMukozyano 31: Kugusya muuya mubi\nMumakozyano oyu tilikubona mwalumi ula muuya mubi. Taakwe naakalikwangika pe antambo anceni nkaambo muuya mubi (madimoni) wakala anguzu. Jeso wakatanda muuya mubi (madimoni) kuti izve mumwalumi, pawo yakazva nkaambo yeelede kuswilila Jeso simanguzu kwiinda Satani amadimoni akwe. Mwalumi oyu wakangununwa kuzva kumuuya mubi pawo wakambila beenzinyina zyaakacitilwa a Jeso. Jeso ngusimanguzu kwiinda Satani amyuya yakwe mibi yoonse, pawo boonse ngabamuswiilile.\nKuli Salila: Nawapambanisigwa amuuya mibi, buzya basyomi bamwi bakukombele. Buzya Jeso simanguzu autande. (Naula muuya minji iinda muumwi, buzya basyomi bakukombele muzhina lyaJeso itandwe myiuya mibi eyi akuitandanya kuti ileke kujoka.) Nateenda akuswiilila Jeso, ukala mulindiswe. Nguzu zyake zilatlondola, Satani tatipenzyi pe.\nMukozyano 32: Tobela Jeso\nMucikozyano eci cititondezya mulumbi (mu Kristu) ngaasunkwa kuleka kutobela Jeso. Satani uyanda ndiswe kuti tilube Leza akaambo kakuyeyesya mali, izyakuzwaata, tombwe, zyakunywa zikola azintu zyoonse zisiyenesiyene. Satani ulatibuzya kuti zintu ezi zilaticita kuti tibotelwe, asi anu nubeja kupela. Satani mubeji mpawo uleezya kutibejela akutimana. Anu Leza wamba kuti: "Kaka Satani mpawo ulakucija." Leza nguTaata wesu uli kujulu. Ulizhi zibuligwa abana bake, utibimbya "Kupa zintu zibotu kuli babo bamuyanda". Nitubimba aLeza akuswiilila mwanaake Jeso, tilajana nguzu zyaLeza muciindi camasunkuzyo.\nMukozyano 33: Natabisya\nJeso wakaamba sitoli eyi: Mujaya wakazva amuunzi, wakeenda kulamfu mpawo wakacita zintu zibi ziinji. Wakasania mali yoonse njaakati wapegwa ataata wakwe, wakacita buvuule mpawo wakapona mubumi. Niyakama mali yakwe yoonse, mwakaba nzala mpati munyika omo mpawo mwanalumi oyu wakaba muumba akumva nzala mpati. Wakasita muciindi cakubona kuti wakabisya mpawo wakajokela kuli wisi. Akuyanda kujatilwa. Akaambo kakuti wisi wakali kumuyanda kapati, wakamutambula mumuunzi. Sitoli eyi ititondezya kuti naatabisya, teelede kumvwa mulandu, ngataambe cibi cesu kuli Leza akusanduka kuzva kuli cico. Kaambo Leza ulatiyanda kapati akutilekelela cibi cesu mpawo ulatitambula kuti tendezyane Anguwe ambinya.\nMukozyano 34: Maciswe\nMwanalumi amwanakazi ano, balangika kulibombya (kuliceteka) akambo kakuti bbululu wabo ulaciswa loko. Bantu baLeza bacita biyeni naabaciswa? Beelede kukomba ku Mwami akulumba kuti ula cita cibotu. Leza ulaponesya muntu uciswa nadonga kuli kuyanda kwake, naa kuti akumugwasya kuyanda musamu uli kabotu. Leza ulatiyanda mpawo ulatilondola ali zyoonse zicitika kubana bakwe. Leza ulabamba musyomi kuti ata penzegwi aSatani, iswe tateelede kumuyowa pe, anu ngatibimbe muli Jeso kuti atilondole. Jeso ulandiswe mukutipa luumuno muziindi zyamapenzi.\nMukozyano 35: Lufu\nTonse tilizhi kuti bumwi buzuba tilafwa. Pele niinzi cizocitika kuli ndiswe mushule mwakufa? Na-musyomi (muKristu) afwa muuya wake uleenda kuya kuba antamwi aMwami Jeso Kristu. Beenzinyina wabali asikufwa abayandikani bake tabeelede kuzundwa amakatazyo. Tateelede kuyowa lufu kaambo tilizhi kuti Leza ulatiyanda mpawo wakatinununa kuzva kucibi. Batasyomi taabakwe kulangilizya kugambya oku kwa buumi antomwe aLeza mushule mwakufa kwabo. Beenda kundau iyoosya. Uya kuli noyoofwa?\nMukozyano 36: Mubili waKristu\nAno tilikubona amwi mapaanzi asiyene - siyene amubili. Paanzi limwi alimwi lyamubili wesu lilamulimo walyo. Ilinso ndyakubonesya; kutwi kwakumvisya amulomo ngwakulisya akwaambula. Mapaanzi onse amubili abelekela antomwe. Na-limwi paanzi lyacisva kana kuti kulemaala, mubili onse ulashupeka. Leza ulamba kuti basyomi (maKristu) mapaanzi amubili umwi biyo (utegwana mbungano). Jeso mutwe wamubili oyo. Leza ula mulimo wamusyomi umwi aumwi wakucita, mbuli mukozyano: kukambauka, kuisya zintu zyaLeza, kwiimba nteembauzyo zyake, kulimina kusanina ntundu kana kuti kwiipekela kulya kwaayo.\nUmwi aumwi weelede kubelekela mwami Jeso kugwasizya mubili onse waKristo kuti ube anguzu. Basyomi bonse beelede kuyandana akubelekela antomwe na kutii mubili wa Kristo ulapenzegwa.\nMukozyano 37: Kubungana antoomwe\nBasyomi bonse ngababungane antamwi ciindi coonse bakombe Leza. Teelede kwiiya kuzva muBbaibbili ijwi lyaLeza, imba nyimbo ukombe.\nTeelede kweeta zipo zyamulimo waLeza. Mwami ulatambila kuti tiyeye lufu lwaMwami wesu Jeso. Ano tili kubona balumbi (bantu baLeza) ngabali kwaabana cingwa acakunywa (zyeeleni) antomwe. Cingwa citiyezya mubili waJeso wakajiilwa ndiswe acingano. Cakunywa citiyezya bulowa bwake bwakatikila kutisanzya zibi zyesu akuteeta afwifwi kuli Leza. Teelede kuyeya lufu lwake kuti timuyande camwoyo onse.\nMukozyano 38: Jeso ulazha ambinya\nKuli Leza muciindi cakwe ceelede, Jeso ulaza kazwa kujulu, mbuli mbwakatilayilila. Uzozha kuzotola basyoma bamasimpe (tundu yaLeza). Mwami Jeso uzobusya bonse bantu baLeza bafwide mpawo zibunda zyabo zizosyaala nkazitakwe citupe. Bantu baLeza bazumi ibalapona ano uyotanta ambabo. Balumbi bonse bayoswanana aMwami Jeso mujulu (mujoba) pawo bayo kala anguwe kutamani. Batalumbi baya kukusowegwa akusvaanana alubeta luyumu lwaLeza. Tatizhipe Jeso nasika, anu teelede kulibambila akwimikilila. Ulilibambilide na kusvaana amwami Jeso kuti asika sunu?\nMukozyano 39: Kuba amucelo\nMbuli mucelo mucikozyano eci ulacita mucelo, mulumbi (muKristo) ulacita mucelo waMuuya Usalala. Jeso wakamba kuti, "Ndime musansa musamu. Inywe muli matabi. Do kamukala mulindime andime muli ndinywe, mulaba amicelo minji." Muuya Usalala waLeza ula kala akubeleka mumwoyo yesu (mulindisise). Kuba amucelo waLuyando, Kukondwa, Luumuno, Busicamba, Buuya, Bubotu, Lusyomo, Lubombo akulizyola mubuumi bwesu. Namatabi amusansa ngaataciti micelo, ala gokwa, alafa akumpwa. Batobeli baJeso beelede kuba amicelo minji - eci cintu cibotu citili kwaamba mbuli Luyando, eci cilasumpula a kulemeka Leza, muyandikani wesu Taata wakujulu.\nMukozyano 40: Kwaambila bamwi bantu\nJeso wakaambila bonse basyoma kuti beende bakaambile bamwi makani mabotu aJeso kuti bafutulwe kuzva kucibi akukomba lyamulilo. Cikozyano eci citondezya musyomi ngwaaswiilila bamwwi azyaJeso. Muuya Usalala waLeya ulatigwasya, ulapa inguzu kuti tukambauke Jeso Kristo. Mpawo ulungulwide beenzonyokwe abamwi nziwa-yiya kuzva mubbuku lyacikozyano eci.\nSee different versions of this script in Afrikaans, Amarasi, Baikeno, Bareke, Bislama, Buhutu, Buru, Chinese Simplified, Chuwabo, Creole: Mauritius, Dhao, Dhimba, English, English: Southern Africa, French, Gao, German, Hausa, Helong, Ilwana, Japanese, Koli, Wadiyara, Kupang Malay, Lunda, Malagasy Merina, Marovo, Naro, Ndau, Ndebele, South, Ngonde, Nyungwe, Phu Thai: Renu, Pijin: Solomon Islands, Portuguese: Brazil, Portuguese: Mozambique, Romanian, Russian, Sena: Mozambique, Shimaore, Shona, Spanish, Taabua, Tewe, Thai, Tok Pisin: PNG, Umbundu, Urdu, Varisi, Yao: Malawi, Yao: Mozambique, Zambal, Cabangan.


KUPILUKA KWA JESU KULI AFWAAFWI BUTI?\nBunji bwesu tulayanda kubona naa kuziba zili kumbele aamazuba. Tuyanda kuziba zili nkotutaboni. Pele kubona kwini kwazintu zili kumbele muziindi ziji cilatukakaila.\nTulijisi mapenzi akuziba kuti ino cifumo buyakuca buti Hena kuya kuba mvula, naa mpeyo noliba zuba! Nkwali muntu, nkabela, ooyo walo zinsyinsyimi zyakwe zilacitika mbubona mbwaamba. Jesu Klistu, mumangwalo aakwe ulakonzya kutu tola kumbele aamazuba; musololi uusyomeka. Muciiyo eeci tulalanga ncaakaamba kujatikizya kuboola kwakwe kwabili. Ino nguni uunga wazyiba mamanino aanyika kunze aawakailenga kumatalikilo?\n1.\tZITONDEZYO KUTI KLISTU ULAPILUKA MUMAZUBA EESU\nNaakamana kuba syomezya basiciiya Jesu kuti uyaku boola alimwi munyika lwabili, (Mateyo 23:39) mubuzyo nzi ngobakamubuzya?\n"Utwaambile ino makani aaya azooba lili, Alimwi ncinzi cizooba citondezyo cakuboola kwako acamamanino aciindi?" - Mateyo 24:3.\nJesu wakavuwa caantagalala. Mucipati 24 ca Mateyo acipati 21 ca Luka Jesu lwakwe wakapa zitondezyo naa bumboni bwakuti tuzibe kuti kuboola kwakwe kwaswena afwaafwi. Azimwi zinsyinsyimi mu Bbaibbele zilagwasya kuti aawa tubone kabotu zintu ziya kucitika katana sika Klistu. Mbuli mbotutibone eezi zilacitika mumeso eesu; citondezya kuti kupiluka kwa Klistu ncobeni kuli afwaafwi. Lino atulange ku zikwaankwani zili kkumi zili muBbaibbele munzila iiya kujulu, katuyaa kubuzya mbuli silweendo wa mazuba aano\nCikwaankwani caku taanguna (Sign Post 1)\nKuciswa! Kupenzegwa! akunyongana mizeezo!\nMyaka iinda kucuulu amyaka iili myaanda iili fuka (1900) yainda Jesu wakapa kupandulula kwa buumi bwabantu mazuba aano mbuli kuti wali kubala ku mapepa aamba makani acitika.\n"Kuyooba zitondezyo kuzuba, akumwezi akunyenyenzi. ANSI AANO KUYOOBA MAPENZI KUZISI AKUKATAZIGWA NKAAMBO KAMIVUUMINO YA LWIZI AMAYUWE, ABANTU BAYOOMANA NGUZU NKAAMBO KAKUYOOWA AKULANGILA ZINTU ZICIZA ANSI, nkambo inguzu zya kujulu ziyozunganizigwa. Nkabela ELYO BAYOOBONA MWANA-A-MUNTU ULASELUKA mukumbi, anguzu abulemu, bupati. Pele zyatalika kucitika ezi zintu amulange kujulu mulungumike mitwe yanu nkaambo kunununwa kwanu kuli afwafwi." - Luka 21:25-28.\nKunyina kulemba kwiinda waawa kwaamba mazuba aano kunze a kwaamba kuti: 'bantu bayoomana nguzu nkaambo kakuyoowa akulangila aziciza' Zilwanyo zyankondo zinji zikonzya kumwaya nyika kaindi kasyoonto ziliyobwedwe. Ino kuti umwi sikulipa buleli wa zijana? Jesu watupa bulangizi muziindi eezi zyamapenzi. Aaya mapenzi aakuciswa akupenga asinizya buyo kuti tuzibe kuti kuboola kwakwe kwaswena. Bantu mazuba aano mbobalila inga balati 'amulange nyika mboyaba sunu' pele ooyo wiiya zinsyinsyimi zya mu Bbaibbele ula konzya kwaamba cakuliiba kuti "langa Nguni uboola ku nyika."\nCikwaankwani Cabili (Sign Post 2)\nMapenzi aamunyika Ino maleele aamapenzi anjila buti muzitondezyo zya mamanino aanyika?\n"Kuyooba mizuzumo mipati, anzala, azilwazi mumasena aandeene, alimwi kuyooba iziyoosya, azitondezyo zipati izizwa kujulu... Mbubonya obo mwabona ezi zintu kuti zilacitika amuzibe kuti Bwami Bwa-Leza buli afwaafwi." - Luka 21:11, 31.\nYeeya mazala kaindi kasyoonto. Makani aabana bapati mada nkaambo kanzala lyoonse ntotwaambo. Hena tacigambyi kuti nyika iituma bantu kumwezi Taikonzyi kusanina bantu boonse? Jesu wakalizi kuti nzala iyakuba alimwi kuti kuliyanda kwabantu kuya kuzumanana kumamanino aanyika.\nIno mizuzumo? Mu Bbuku lya World Almanac mu 1999, kwategwa mumyaka yabu Klistu iili mwaanda kwacitika mizuzumo minji kapati. Mwaanda wamyaka wa kumi alusele mizuzumo mipati yakali cisambomwe (6) Mwaanda wamyaka wa kumi afuka mizuzumo mipati yakali ciloba (7) Myaanda yamyaka ma kumi obile mizuzumo mipati yakali kwiinda a mwaanda (100) . Aboobo bumboni buyaa kuvula mbotuswena munsimunsi aa mazuba eesu.\nEeyi myeelwe izuzikizya cinsyinsyimi ca Jesu. Mazala a mizuzumo zyasika eeni mpocibija. "Bwami bwa-Leza buli afwaafwi" Hena eeyi myaka iboola ilaleta iimbi mizuzumo naa Mwami wa bami?\nCikwaankwani Catatu (Sign Post 3)\nKubungika buvubi naa lubono.\nIno caamba nzi kuti muvubi bunjila buyo mumaanza abasyoonto kakuli bunji bwabantu bali mubucete bwini?\n"... Mwalundika lubono kumazuba amamanino." - Jakobo 5:3.\nNokuba kuti bantu baiye buti makani abuvubi, bavubi bacivuba alimwi, bacete nobacetaalila limwi. Malwi aamali aajisi bantu aalo atondezya kuti 'kuboola kwa Mwami kuli afwaafwi' V8\nCikwaankwani Cane (Sign Post 4)\nBukale Bwamazwanga (Civil unrest).\nNkaambozi kutakutila akuzwangana mumilimo ncokwavula cakufwambaana?\n"Amulange! bulumbu bwabasimilimo bakamutebwida mumyuunda yanu mbumwabanyanzya calweeno, buloongolola, eno kulila kwabatebuzi (babelesi) kwanjila mumatwi aa Mwami wamakamu makamu.... Anywebo amukazike myoyo yanu amuliyumye nkaambo kuboola kwa Mwami kuli afwafwi." - Jakobo 5:4, 8.\nNaakamana kwaamba kubungika kwabuvubi mumazuba eesu Jakobo wabona kutakutila akuzwangana kwa babelesi batakomene. Kutanvwana "kuba jisi" "abatajisi" kuyaambele. Acimwi cikwaankwani caamba kuti 'kuboola kwa Mwami kwaswena."\nCikwaamkwani Casanu (Sign Post 5)\nKubula ciimo akutalilemeka (Moral Decay).\nNkaambo nzi bulemu mubuponi bwesu ncobuyaakumana?\n"Pele koziba kuti kumazuba amamanino kuyooba ziindi zikatazya. Nkaambo bantu bayooba basikuliyanda, basikuyanda mali, basimantumbwaambwa, basikakomokomo, basikasampusampu, batanvwi bamaawisi, batalumbi, batakombi, basikancimwa, basinfudiilili, abasiluuni lwakutaminizya, batalyeendeleli, basitunyetunyetu, batayandi bubotu, basikukazyanya, basikuunya, basikulisumpula, bayandisya misalo yaansi kwiinda Leza, balijisi ciwa cabukombi pele inguzu zyambubo balazikaka. .. Bantu babi basikulibeja balainda anka kubija banooena akweenwa." - 2 Timoti 3:1-5, 13.\nHena kuli ciinda waawa kusandulula mazuba aasunu? Kufumbwa nkoolanga ubona buyo luyando lwa zintu naa buvubi. Kubona bana mboba penzegwa akutundululwa . Bana bakubusyi banyina aubalanga, mbabona baile kujaya bantu nyina. Zyoonse eezi zitondezya kuti kuboola kwa Jesu kwaswena.\nCikwaankwani Cisambomwe (Sign Post 6)\nTubunga Twabuizi bwa saatani na bwabuzangi twavula.\nNkaambo nzi ncotwabona kuvula kwatubunga twabuzangi?\n"Nkaambo kaako kuzooba bakristo babeji abasyinsyimi babeji bazootondezya zitondezyo zipati amalelee, kuti kwakonzeka bakeene abalo basale." - Mateyo 24:24.\nEezi zibalo zisyinsyima kuti ciindi camamanino ciyakuleta maleele azitondezyo ziindene indene akutondezya zeezyo zicenga bantu kuti zizwa kuli Leza. Balozi abasinkondo balaletwa kuti baambaule kubantu. Aabo baliita kuti mbaabuumi bwa sunu (new agers) bazula nyika yoonse kuulisya maleele abo amyuuya ya buzangi. Maleele azimwi zigabya zilajanwa koonse. Zyoonse zilatondezya mbubona mbwakaamba Jesu. Tupona mumazuba aa 'kuboola kwa Mwanaamuntu' (V27).\nCikwaankwani Ciloba (Sign Post 7)\nCaamba nzi kuti Africa, Masi aakujwe, Europe nkwali kujwe babuke ku twaambo twanyika?\n"Zisi zyoonse zibuke... amutole cigonsyo nkaambo maila aakutebula abizwa... nkaambo bubi bwabo mbupati. Ma! Avula makamu makamu mumumpata wakukosweda makani nkaambo buzuba bwa Jehova buliafwaafwi mumumpata." - Joeli 3:12-14.\nSunu, mu Africa, Europe nkwali kujwe, masi aakali mu Soviet Union amasi aakujwe abuka kwiinda ziindi zyoonse zilembedwe nkaambo 'buzuba bwa Mwami bwaswena."\nCikwaankwani Lusele (Sign Post 8)\nMakanze aa luumuno akulibambila lumamba.\nTupona munyika njenzu. Boonse balazumina kuti atusole kuba aluumuno. Twaambaula luumuno. Nkabela nfundiilili zimwi zya myaanda ya myaka asunu zicinvwika mutwaambo. Mika a Joeli, aaba basinsimi baka sinsima kuti, ciindi masi naali kwaambaula makani akulombozya luumuno, (Mika 4:1-3) kutasyomana mbuli basimukobo nyina cipa kuti kabalibambila lumamba (Joeli 3:9-13). Kaindi eelyo Bbaibbeli lyakabona mazuba eesu alumamba-aluumuno, akwaamba kuti, luumuno lwini luyakuboola Jesu waakupiluka.\nCikwaankwani Fuka (Sign Post 9)\nNkaambo nzi, kakwiindile myaanda yamyaka zyeendelo azyakukwabana mumajwi zyaleta nyika antoomwe obuya?\n"...Mane kusikila kumamanino aaciindi. Bantu banji bayootuntulika, aboobo luzibo luyooyungizigwa." - Daniele 12:4.\nDaniele aawa waamba kuti luzibo lwa cisinsimi cakwe luyooyungizigwa mane kusikila kumamanino aaciindi'. Pele eeci cisinsimi kuboneka kuti citondeka musela wesu wama Komputa (computer). Luzibo lwa zintu zyoonse lwa vula mukulaba kwavula myaka eeyi misyoonto yainda. Kwaba kucinca mumyaka iili makumi osanwe yainda kwiinda mu myaka iili zyuulu zyobile.\n'Bantu baya kutuntulika' ku yungizya luzibo. Kautana sika mwaka wa 1850 bantu bakali kweenda aama Bbiza mbubona mbobakali kweenda kuzwa kumatalikilo aaciindi. Mazuba aano tulasika koonse kubelesya ndeke zimwi zinyina aamuntu mukati. Kuvula kwa nyendo kuvula kwaluzibo myaka yainda eeyi itondezya kuti tupona 'kumamanino aciindi'.\nCikwaankwani Kkumi (Sign Post 10)\nMakani mabotu naa Mulumbe kunyika yoonse.\nJesu wakasinsima kuti kaatana sika mulumbe uyakusika kubantu boonse munyika mboizulwa:\n"Nkabela aaya makani mabotu aa-Bwami azookambaukwa munyika yoonse kuti abe citondezyo kumisyobo yoonse. Eelyo mamanino azoosika." - Mateyoi 24:14.\nKwamakumi aamyaka cisela canyika cakali kukala cilike cakubula ziindi zinji zyakwaambaula abantu bambi kabataazi makani mabotu. Pele mukaindi kasyoonto, Europe nkwalikujwe wakalekwa kuzwa ku communism, bwaanda bwaku Berlin bwakawa, Soviet Union wakaandaana. Eeci cisela ca nyika cakalibambila kutambula makani mabotu. Masimpe aaya makani mabotu aunka kunyika yoonse. Mulumbe ulakambaukwa kubelesya luzibo ndobajisi bantu mbuli ma Satellite kumasena manji ciindi comwe. Tulapona ngoona mazuba Jesu ngaakaamba kuti 'aaya makani mabotu aa-Bwami azookambaukwa munyika yoonse' mpoona 'mamanino azoosika'.\n2.\tUFWAMBAANA BUTI KUBOOLA JESU?\nNaakamana kwaamba zintu ziyakucitika katana sika Jesu waka manizya kuti,\n"Ncobeni ndamwaambila kuti, izyalani elino talikooyoomana mane zintu zyoonse eezi zizoobe." - Mateyo 24:34.\nAaya makani ali aatuba ooyu musela wa zikwaankwani uyakumubona Jesu kapiluka lwabili. Tacikooba ciindi katana boola kukukula cibi akupenga, kuti abike Bwami butamani. Jesu ulacenjezya, "Taakwe muntu naba omwe uuzi... buzuba oobo naanka ciindi' (36).\nAlimwI Jesu Ulazumanana:\n"Mbubona oobo anywebo amulibambe nkaambo kuciindi ncimutezi ncicona ncazoosika Mwana-a-Muntu." - Mateyo 24:44.\n3. JESU, NKULANGILA KWANYIKA KULIKE BUYO\nKlistu ngowamamanino, kulangila kwiinda kubota nkaambo nguukozya kulwana ceeco catumana-cibi. Jesu wakafwa a kalivali kuti bubi buzundwe akuti kufutula baabo bakatambula cipego cakwe calufutuko.\n"Oooyo uucita zibi nguwa Saatani, nkaambo Saatani wakabisya kuzwa kumatalikilo. Nkabela kaambo nkaakayubunwidwa Mwana a-Leza nkaaka,kuti ajaye milimo ya Saatani." - 1 Johane 3:8.\nMufutuli wesu wakapanga nzila yakuti tuzwe munyika yakali kumwaika kwiinda mu kwaaba Mubili alimwi a Bulowa Bwakwe. Alimwi nguwena Jesu, ooyo bumwi buzuba uuya ponya malwazi oonse aanyika kwiinda mukujaya cibi, lino upa nduwe kuti agusye cibi mulinduwe. Utalindili kuboola kwabili kuti waanguluke kuzwa kucibi a ciimo cakulijaya. Jesu ulayanda kuti akupe luumuno lwakwe cino ciindi.\nNaakali kumuswaangano wakupaila umwi mukaintu uucili mwana wakalinvwa kuti mulumbe wamunjila kabotu. Mbwaakali kuteelela mulumbe wa mufutuli uuza kuwambaana kwambwa, zyoonse zintu wakabona kuti zyakala kabotu mumizeezo yakwe. Eeci ciboneka kuti ncamaanu. Wakayeeya kuti walikuyandaula luyando, luumuno akukomana mumasena ataelede. Jesu wakali nkokwiingula. Buzuba bwakatobela muvangeli amugwasyi wakwe nobakaunka kuti bakamuswaye wakabaambila buumi bwakwe bwamapenzi mbobwakabele.\nWakali kunywa mbuli cidakwa, alimwi wakali kupona mubwaamu. Naakamana kwaambaula wakalila kati "Mwakalikwaambawila ndime masiku aainda" Pele jwi lyasika kumoyo wakwe, ndijwi lya-Leza. Alimwi Wakali kwaambaula caluyando asyoontosyoonto. Wakasala kuti asiye zyoonse. Wakamutamba Kristo kuti anjile mumoyo wakwe mbuli mufutuli a Mwami wakwe, Waka jatilila mukulangila kuku boola kwa Kristi kwabili. Mazuba aakatobela, wakabona kuti mapenzi oonse ngaakali kumana akunywa akaile kumana nkaambo ciindi coonse wakatalika kwaambaula a Jesu. Jesu waka muvuna kuzwa ku mapenzi aakali kumukatazya lyoonse mubuumi bwakwe.\nWakacita zintu zinji zyaakali kulisenda. Pele luse akulekeleka kwa Klistu kwakainda nguzu alizyoonse akulisenda nkozyakali kuleta. Makani aamubbi aciciinkano aakamukonda kapati. Mukusola kwa mamanino, wakalanga kumupenzi uunyina cibi akulomba kuti, "Ukandiyeeye Mwami waakusika mu Bwami Bwako" (Luka 23:42).\nJesu wakaingula mpoona kusyomezya mubbi busena mu-Paradaiso. (V43). Nguwena Jesu wakalekelela mubbi uuya lino ukupa lufutuko, kulekelelwa zibi zyoonse a luumuno lwa mizeezo. Libonene omwini sunu.\nAyebo inga opaila antoomwe amubbi kuti: 'Jesu ukandiyeeye Mwami waakusika mu Bwami Bwako.' Eelyo Jesu ulaingula kuti, 'Ndiyooboola alimwi, uyooba Andime mu-Paradaiso.'


Kulonga 9 IBBAIB63 - Lino Jehova wakaambila Musa kuti, - Bible Search\nKulonga 8 Kulonga 10\nBa-Egepita mbubakafwidwa jyombe zyabo\n1-Lino Jehova wakaambila Musa kuti, Koya kuli-Farao, ukamwaambile kuti, Mbuboobu mbwaamba Jehova Leza waba-Hebrayo. Leka bantu bangu, baye, bandikombe. 2-Na wakaka kubaleka, waakucibajisi, 3-ncobeni ijanza lya-Jehova lilaba aŋombe zyako zili musokwe, ambizi ambongolo ankamele abasune ambelele, nkabela kuyooba bulwazi buyoosya loko. 4-Pele Jehova ulaanzaanya iŋombe zyaba-Israyeli aŋombe zyaba-Egepita. Takukoofwa cintu neciba comwe akati kambono zyabana ba-Israyeli. 5Alimwi Jehova wakabika ciindi, wati, Junza Jehova ulacita cintu eci munyika. 6-Lino nebwakaca Jehova wakacita obo, nkabela iŋombe zyoonse zyabaEgepita zyakafwa, pele akati kaŋombe zyabana ba-Israyeli taakwe niiba yomwe iyakafwa. 7-Lino Farao wakatuma, wajana kuti taakwe niiba yomwe akati kaŋombe zyaba-Israyeli iyakafwa. Elyo moyo wa-Farao wakayumisigwa, taakwe naakaleka bantu kuti baye.\nBa-Egepita mbubakapenzegwa zilonda\n8Lino Jehova wakaambila ba-Musa a-Aroni kuti, Amubweze inkankamaanza zyatwe lyaciko, kuti Musa akalyuululule kujulu kumeso aa-Farao. 9-Elyo lilaba lusuko munyika yoonse ya-Egepita, akuba zilonda zitulaula mibili yabantu ayabanyama mucisi coonse ca-Egepita. 10-Elyo bakabweza itwe lyaciko, baakwiima kubusyu bwa-Farao, nkabela Musa wakalyuululula kujulu, mane lyakaba zilonda zitulaula mibili yabantu ayabanyama boonse. 11-Abalo basimabibo bakakacilwa kwiima kubusyu bwa-Musa nkaambo kazilonda, nkaambo zilonda zyakalibajisi basimabibo aba-Egepita boonse. 12-Nekubaboobo Jehova wakayumya moyo wa-Farao, nkabela wakakaka kubaswiilila, mbubonya mbuli Jehova mbwaakaambila Musa.\nBa-Egepita mbubakawidwa civulamabwe ciyoosya\n13-Lino Jehova wakaambila Musa kuti, Fuma cifumo ukaime kubusyu bwa-Farao, ukamwaambile kuti, Mbuboobu mbwaamba Jehova Leza waba-Hebrayo. Leka bantu bangu, baye, bandikombe. 14-Nkaambo ciindi ecino ndaamba kukutumina mapenzi aangu oonse, yebo abalanda bako abantu bako, kuti muzibe kuti taakwe uukozyene ambebo munyika yoonse. 15-Nkaambo nendakayanda nendakakonzya kutandabika ijanza lyangu akukuumya bulwazi, yebo abantu bako, elyo nowakanyonyooka. 16-Nekubaboobo nciconya eci ncindakakubusizya, kuti nkakutondezye inguzu zyangu, kukuzibya izina lyangu munyika yoonse. 17Ucilisumpwida bantu bangu kukutabaleka kuti baye. 18Bona! Junza mbuli eno njoowisya civulamabwe cipati loko, Eco tacina bwenwe mucisi ca-Egepita kuzwa kumatalikilo aaco kusikila sunu. 19Lino tuma, ukalete iŋombe zyako azyoonse nzojisi musokwe. Bantu boonse abanyama boonse bajanwa musokwe, na teebaletwa kumaanda, bayoowidwa civulamabwe, aboobo bayoofwa. 20Lino kufumbwa muntu akati kabalanda ba-Farao iwakayoowa ijwi lya-Jehova wakayobolola balanda bakwe aŋombe zyakwe kumaanda. 21Pele kufumbwa iwatakabika moyo wakwe kujwi lya-Jehova wakasia balanda bakwe aŋombe zyakwe musokwe.\n22-Lino Jehova wakaambila Musa kuti, Tandabika ijanza lyako kujulu, kuti kube civulamabwe munyika yoonse ya-Egepita, ciwide bantu aŋombe amisamu yoonse yamusokwe munyika yoonse ya-Egepita. 23-Mpawo Musa wakatandabika musako wakwe kujulu, nkabela Jehova wakapa mizumo acivulamabwe, awalo mulilo wakakalaba ansi. Jehova wakawisya civulamabwe anyika ya-Egepita. 24-Kwakaboneka civulamabwe, amulilo uuvwelene acivulamabwe, civulamabwe cipati loko, Kacitanabwenwe cili boobu mucisi coonse ca-Egepita kuzwa kuciindi eco nicakaba cisi. 25-Elyo civulamabwe cakanyonyoona zintu zyoonse zyamunyika ya-Egepita, zyoonse izyakali musokwe, bantu abanyama boonse, amisamu yoonse yamusokwe, zyoonse buyo civulamabwe cakazinyonyoona, amasamu oonse aamusokwe cakaavwinyauna. 26-Mucisi ca-Goseni luzutu, bana ba-Israyeli mobakakede, kamutakwe civulamabwe.\n27-Mpawo Farao wakatuma, waita ba-Musa a-Aroni, wabaambila kuti, Ciindi ecino ndabisya. Jehova uliluleme, anukuti mebo abantu bangu twabisya. 28-Amukumbile kuli-Jehova, nkaambo mizumo yavulisya, acivulamabwe. Ndamuleka, kuti mwiinke. Tamukooyookala limbi pe. 29-Elyo Musa wakamwaambila kuti, Ndazwa buyo mumunzi, ndatandabika maanza aangu cakukomba Jehova, elyo mizumo ilaleka, acalo civulamabwe cilamana, kuti uzibe kuti nyika yoonse njiya-Jehova. 30-Nekubaboobo yebo abalanda bako, ndizi kuti tamuyoowi Jehova Leza. 31-(Butonge bwakanyonyooka, alyalo bbaale, nkaambo bbaale lyakalijisi makunka, abwalo butonge kabujisi maluba. 32Pele bulotwe teebwakanyonyooka, naaba maila, nkaambo kazitana kumena.) 33-Elyo Musa wakazwa kuli-Farao, wazwa mumunzi, watandabika maanza aakwe cakukomba Jehova, nkabela mizumo acivulamabwe zyoonse zyakaleka, ayalo imvula yakaleka kuwa ansi. 34Pele Farao naakabona kuti imvula yaleka acivulamabwe amizumo, wakapilukila kububi alimwi akuyumya moyo wakwe, walo abalanda bakwe. 35Moyo wa-Farao wakayuma. Takwakaleka bana ba-Israyeli kuti baye, mbubonya mbuli Jehova mbwaakaamba kumulomo wa-Musa.


Lukamantano, lukkomano, mizeezo iili kabotu (1-9)\nMutalibiliki acintu nociba comwe (6, 7)\nKulumba akaambo kazipego zizwa kubana Filipi (10-20)\nKwaanzya kwamamanino (21-23)\n4 Aboobo, bakwesu nywebo mbondiyanda alimwi mbondizimbide, nolukkomano alimwi amusini wangu,+ amwiime nji+ munzila eeyi mu Mwami, nobayandwa bangu. 2 Yuwodiya ndamulomba, awalo Sintike ndamulomba, kuti babe amuzeezo omwe mu Mwami.+ 3 Inzya, ndakulomba anduwe osimilimoma mwini-mwini,* kuti uzumanane kubagwasya bamakaintu aaba ibali kubeleka canguzu andime kujatikizya makani mabotu antoomwe a Kilementi, alimwi abasimilimoma bamwi bacaala, ibali amazina aalembedwe mubbuku lyabuumi.+ 4 Lyoonse amukondwe mu Mwami. Alimwi ndainduluka kuti, Amukondwe!+ 5 Bantu boonse abazyibe kuti mulanyoneka.+ Mwami ulaafwaafwi. 6 Mutalibiliki acintu nociba comwe,+ pele muzintu zyoonse, kwiinda mumupailo akukombelezya antoomwe akulumba, amumuzyibye Leza nzyomulomba;+ 7 eelyo luumuno+ lwa Leza oolo lwiinda maano oonse luyookwabilila myoyo yanu+ amizeezo yanu kwiinda muli Kristo Jesu. 8 Makani aamamanino bakwesu ngakuti, kufwumbwa zintu zyamasimpe, kufwumbwa zintu ziyandika kapati, kufwumbwa zintu ziluleme, kufwumbwa zintu zisalala, kufwumbwa zintu ziyandwa, kufwumbwa zintu zilaampuwo mbotu, kufwumbwa zintu zili kabotu, alimwi kufwumbwa zintu zyeelela kutembaulwa, kamuzumanana kuziyeeyesya zintu eezyi.+ 9 Izintu nzyomwakaiya, anzyomwakazumina, anzyomwakamvwa alimwi akubona kulindime, kamuzumanana kuzicita,+ eelyo Leza waluumuno unoolaandinywe. 10 Ndilikkomene kapati mu Mwami kuti lino mwatalika kundiyeeya alimwi.+ Nokuba kuti mwakali kundiyeeya, mwakanyina ciindi cibotu cakutondezya boobo. 11 Tandaambi boobu akaambo kakuti kuli ncondibulide pe, nkaambo ndakaiya kukkutila anzyondijisi kufwumbwa mubukkale mondibede.+ 12 Ndilizyi mbocibede kubulilwa zyakulya+ alimwi ambocibede kuba azintu zinji. Muzintu zyoonse alimwi amubukkale buli boonse ndaiya icikonzya kundigwasya nondikkutide anondifwide nzala, nondijisi zintu zinji anondibulide. 13 Muzintu zyoonse ndilijisi nguzu kwiinda muli yooyo uundipa nguzu.+ 14 Nokuba boobo, mwakacita kabotu kundigwasya mumapenzi aangu. 15 Masimpe, nywebo nobana Filipi, mulizyi andinywe kuti nimwakamana kwiiya makani mabotu ciindi cakusaanguna, eelyo nindakazwa ku Makedoniya, kunyina mbungano noiba yomwe yakandigwasya mumakani aakupa akutambula, ccita buyo ndinywe nyolikke;+ 16 nkaambo noliba leelyo nindakali mu Tesalonika, mwakanditumina lugwasyo kutali buyo ciindi comwe pele ziindi zyobilo. 17 Takuli kuti ndiyanda kupegwa cipego cimwi pe, pele ncondiyanda mucelo uuyungizya buvwubi bwanu. 18 Nokuba boobo, ndilijisi zintu zyoonse nzyondiyandika alimwi izinji. Kunyina ncondibulide, mbwaanga lino ndatambula kuzwa kuli Epafrodita+ zintu nzyomwakatuma, ibweema bubotu,+ cipaizyo cizuminwa, alimwi cimukkomanisya Leza. 19 Awalo Leza wangu ulamupa mubunji zyoonse nzyomubulide+ kweelana abuvwubi bwakwe bulemu kwiinda muli Kristo Jesu. 20 Lino aalemekwe Leza alimwi Taateesu lyoonse mane kukabe kutamani. Ameni. 21 Amundaanzyile musalali woonse muli Kristo Jesu. Ibakwesu mbotuli limwi bamwaanzya. 22 Basalali boonse, pele kapati aabo ibaŋanda ya Kaisara,+ bamwaanzya. 23 Iluzyalo lwa Mwami wesu Jesu Kristo alube andinywe akaambo kamuuya ngomutondezya.\n^ Mu Chigiriki, “sijokoma uusyomeka.”


Mbomukonzya Kukaka Kuyungwa Abeenzinyoko | Lugwasyo Kumukwasyi\nSinsimuka! | January 2014\nAMUBALE MU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese (Traditional) Chinese Mandarin (Simplified) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Latvian Lithuanian Macedonian Malagasy Maltese Myanmar Norwegian Oromo Pangasinan Polish Portuguese Punjabi Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swedish Tagalog Tahitian Thai Tigrinya Tsonga Turkish Twi Ukrainian Vietnamese Xhosa Zulu\nLUGWASYO KUMUKWASYI | BAKUBUSI\nMbomukonzya Kukaka Kuyungwa Abeenzinyoko\n“Kandicili kupulaimali, basicikoloma tiibakali kundiyanda. Kusekondali, ndakacinca nsamino yangu alimwi ambondakali kulilemeka, pele kutali munzila iili kabotu. Ndakali kuyandisisya kuba aabalongwe cakuti ndakazumina kuyungwa ambabo kutegwa kabandiyanda.”—Oobu mbwaakaamba Jennifer, uujisi myaka yakuzyalwa iili 16. *\nSena mulayungwa abeenzinyoko? Ikuti kacili boobo, cibalo eeci cilamugwasya kulizunda penzi eelyo.\nIkuti naa mwazumina kuyungwa, nkokuti muba mbuli cilobboti ceendelezyegwa abantu bamwi. Nkaambo nzi ncomuzumizya bantu kumweendelezya boobu?—Baloma 6:16.\nKuyungwa kulakonzya kupa bantu bali kabotu kucita zyintu zibyaabi.\n“Kuyanzana kubyaabi kunyonganya zilengwa zibotu.”—1 Bakolinto 15:33.\n“Zimwi ziindi tulakonzya kucita cintu ncotuzyi kuti cililubide akaambo buyo kakuyanda kukkomanisya bantu!”—Oobu mbwaakaamba Dana.\nTalili lyoonse notuyungwa abeenzuma.\n“Ndayanda kucita cibotu, icibi cili andime.”—Baloma 7:21.\n“Kanji-kanji ndime ndipa kuti beenzuma kabandiyunga, nkaambo ndilalitondezya kuti zyintu zyoonse nzyobaamba zilandikkomanisya.”—Oobu mbwaakaamba Diana.\nKukaka kuyungwa ncintu ceelede kumukkomanisya kapati.\n“Amuzumanane kuba amanjezyeezya mabotu.”—1 Petulo 3:16.\n“Aciindi cimwi cakali kundiyumina kukaka kuyungwa, pele lino tandiyoowi kwiindana abantu bamwi alimwi tandicinci pe. Kunyina cintu cikkomanisya kapati kwiinda koona kojisi manjezyeezya mabotu.”—Oobu mbwaakaamba Carla.\nKuti naa mwayungwa kucita cintu citaluzi, amusole kubelesya nzila eezyi zitobela:\nAmuyeeye zyintu zibi zikonzya kucitika. Amulibuzye kuti, ‘Mbuti kuti ndakuzumina kuyungwa ooko, mpoonya ndajatwa? Ino bazyali bangu bayakundibona buti? Ino mebo inga ndalimvwa buti?’—Mpoijanika njiisyo eeyi mu Bbaibbele: Bagalatiya 6:7.\n“Bazyali bangu balandibuzya mibuzyo mbuli yakuti, ‘Ikuti naa wazumina kuyungwa, ncinzi cikonzya kukucitikila?’ Balandigwasya kubona mbuli kuyungwa mbokukonzya kunyonganya bukkale bwangu bwakumbele.”—Oobu mbwaakaamba Olivia.\nAmuzizyibe kabotu zyintu nzyomusyoma. Amulibuzye kuti, ‘Nkaambo nzi ncondiyeeya kuti nzila eeyi tailuzi, ambweni kulindime buyo naa akuli bamwi?’—Mpoijanika njiisyo eeyi mu Bbaibbele: Bahebulayo 5:14.\n“Nondakacili mwana, ndakali kwaamba buyo kuti peepe, naa kupa buyo bwiinguzi bufwaafwi, pele lino ndilacikonzya kupa bupanduluzi buli kabotu ibutondezya kaambo ncondikonzya kuzumina kucita cintu cimwi naa kukaka. Ndilizizyi kabotu-kabotu zyintu nzyondisyoma kujatikizya cibi alimwi acibotu. Aboobo, bwiinguzi buzwa kulindime kundigama, kutali kumuntu uumbi uuli oonse pe.”—Oobu mbwaakaamba Anita.\nAmuyeeye mbomuyanda kuzyibwa abantu. Amulibuzye kuti, ‘Ino ndiyanda kuba muntu uuli buti?’ Mpoonya amuyeeye kuyungwa nkomujana lino akulibuzya kuti, ‘Ino muntu ooyo ngondiyanda kuba naacita buti mubukkale oobu?’—Mpoijanika njiisyo eeyi mu Bbaibbele: 2 Bakolinto 13:5.\n“Ndilabukkomanina bube mbondijisi, aboobo kunyina makani ambobakonzya kundiyeeyela bamwi. Alimwi buya, bantu banji balandiyanda mbubwenya mbondibede.”—Oobu mbwaakaamba Alicia.\nAmuyeeye bukkale bwanu bwakumbele. Ikuti naa muli basicikolo, mwaakumanizya, aabo beenzinyoko mbomuyanda kukkomanisya lino, tamunooponi limwi lyoonse pe.\n“Ndakali kulanga acifwoto cakucikolo, pele basicikoloma bamwi ndakaaluba mazyina aabo. Pele nondakali aambabo kucikolo, mizeezo yabo ndakali kwiibona kuti ilayandika kwiinda zyintu nzyondisyoma. Eelo kaka oobo bwakali bufwuba-fwuba!”—Oobu mbwaakaamba Dawn, lino uujisi myaka yakuzyalwa iili 22.\nAmulibambile. Ibbaibbele lyaamba kuti: ‘Amuzyibe mbomweelede kumwiingula muntu umwi aumwi.’—Bakolose 4:6.\n“Bazyali bangu balandigwasya mebo amusyoonto wangu kulanga-langa bukkale bwiindene-indene bukonzya kucitika, mpoonya twamana tulabwiinduluka ambabo bukkale oobo kutegwa caakutucitikila ncobeni, tukacikonzye kuzwidilila.”—Oobu mbwaakaamba Christine.\n^ par. 4 Mazyina amwi mucibalo eeci acincwa.\n“Kufwumbwa cintu muntu ncasyanga, ncencico eeco ncayootebula.”—Bagalatiya 6:7.\n‘Bantu basimide, mbaabo ibali amaano aayiisyidwe kwaandaanya ciluzi acitaluzi.’—Bahebulayo 5:14.\n“Amuzumanane kulilingula kutegwa muzyibe mbomubede.”—2 Bakolinto 13:5.\n“Kuba sicamba kulakonzya kumugwasya kutegwa mutayungwi, alimwi inga kwamugwasya kutabikkila kapati maano kuzyintu nzyobamwaamba bamwi. Calo ciyoopa kuti kuyungwa kuli koonse kubule mulimo.”\n“Ikuti kamulimvwa kubula mpindu, mulakonzya kuzizumina nzyobaamba beenzinyoko kutegwa mukkomane. Pele kuti kamuli basicamba, ciyoomuubaubila kukuzyiba kuyungwa alimwi akukukaka.”\nSena Mulasungilizyigwa Koonana?\nSena kuli mpindu iijanwa mukuzumina koonana kamutanakwatana? Sena kuyakumupa kuusa?\nMAKANI AAYEEME AMUTWE UULI ACIVWUMBYO Web Site Iilibedelede\nKUBUZYA-BUZYA Syaazibwene Mumakani Aasayaansi Ulapandulula Mbwaakatalika Kusyoma Muli Leza\nLUGWASYO KUMIKWASYI Mbomukonzya Kukaka Kuyungwa Abeenzinyoko\nNCOLYAAMBA BBAIBBELE Kulenga\nZISI ALIMWI ABANTU Kuswaya ku Italy\nSENA CAKALENGWA BUYA? Kunamatila Kwaluubilili Lwamuŋanda\nMabala Amusale naa muyanda kukkopa zyakamwaigwa SINSIMUKA! January 2014 | Web Site Iilibedelede\nJanuary 2014 | Web Site Iilibedelede\nSINSIMUKA! January 2014 | Web Site Iilibedelede\nMbokonzya Kukaka Kuyungwa Abeenzinyoko!


(ARTUZ Tonga Updates) Kutamvanana chiindi nizyakajulwa izikolo – ARTUZ\nMumviki yakusanguna yakujulwa kwazikolo mumunyaka wa2020, kwakaba akutamwanana kupati lolo muzikolo ziingi. Twakabona bayiisi biingi basika Ku ikumi lamusanu alimwi amusanu yazyuulu (65000), balabayiminini abatakwe bayiminini kabakachilwa kubweda kumilimu akambo akukachilwa kwamfulumende kupa bayiisi imali yakufola intu loko.\nBayiisi bakakaka tumali ntubakali bapegwa amfulumende kabalokwaamba kuti ntumali otu tupegwa bankala akambo kakuti tuche alubo tumali otu, tatukonzyi kuwula nochiba chintu pe. Pesi ntwakuyanda kujala bayiisi kumeso. Chintu chibakali kuyanda bayiisi, kufola mali iyelana ayakuAmerica njibakali kufola muli Kunkumunamasamu 2018.\nChiindi Sikuyiya mupati wamfulumende uyendelazya zyamali Mtuli Ncube, naakamba kuti takwe imali njibelede kuyungizigwa, babeleki bamfulumende biingi kuswanizya bayiisi bakaleka kuinka kulimu. Takwe nikwakayiigwa pe mumazuba ane, mumviki yakusanguna yakujulwa kwazikolo.\nTwakabona kuvhula kwatwambo takutajatwa kabotu kwabayiisi biingi kuswanizya kuyowesegwa abapati babo bazikolo. Tusungwazya Bapati bazikolo kuti balemeke zyelelo zvabayiisi. Muli bwane abwasanu wemviki yakujulwa kwazikolo kwakali kulangililwa kuti kwalikuzoyeta mpindu mbotu kubayiisi pesi takwe nchibakafola chintu loko. Lwakaba lwiimbo lwamazuba onse. Tumali ntubajana twakali kufwisa nsoni izyakuti twakamanina mukugada mabbasi. Kutanta kwazintu muzintolo mumviki njiyeyo kwakapa kuti muyiisi asyale kaatakwe nchafola pe.\nAmbulisunu bayiisi tabakonzyipe kuinkilila kunembo kabayiisya mumviki itobela akambo kakuti tabakwe nchakulya azimwi kuti babwede kumulimu akubeleka changuzu. Mfulumende welede kuyanda akulemeka lwiiyo akambo kakuti, kufumbwa muntu nchachita chakazwa kulwiyo lwabayiisi.\nPrevious Post(ARTUZ Shona Updates). Hurumende ngaivheneke nekuchimbidza mararamiro evarairidziNext Post(ARTUZ Ndebele Updates) UKUPHITHIZELA NGEVIKI YOKUVULWA KWEZIKOLO


Yanda Simukobonyoko Mbuli Mboliyanda Omwini | Yakwiiya\nNgazi Yamulindizi—Yakwiiya | June 2014\nAMUBALE MU Afrikaans Albanian American Sign Language Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexican Sign Language Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Weelede Kuyanda Simukobonyoko Mbubonya Mbuli Mboliyanda Omwini”\n‘Mulawo wabili uuli mbuli yooyu: “Weelede kuyanda simukobonyoko mbubonya mbuli mboliyanda omwini.”’—MT. 22:39.\nIno mubwini simukoboma nguni?\nNkaambo nzi ncomusyoma kuti tulakonzya alimwi tweelede kubayanda basimukoboma?\nMbube nzi bumwi bwaluyando ibwaambidwe mulugwalo lwa 1 Bakolinto 13:4-8?\n1, 2. (a) Ino Jesu wakaamba kuti mulawo mupati wabili mu Mulawo wakali mulawo nzi? (b) Mibuzyo nzi njotutiilange-lange lino?\nKUTEGWA asunke Jesu, mu Farisi umwi wakamubuzya kuti: “Mwiiyi, ino nguuli mulawo mupati mu Mulawo?” Mbubwenya mbotwakabona mucibalo cainda, Jesu wakavwiila kuti “mulawo mupati alimwi wakusaanguna” ngwakuti: “Weelede kuyanda Jehova Leza wako amoyo wako woonse abuumi bwako boonse amizeezo yako yoonse.” Jesu wakayungizya kuti: “Wabili uuli mbuli yooyu: ‘Weelede kuyanda simukobonyoko mbubonya mbuli mboliyanda omwini.’”—Mt. 22:34-39.\n2 Jesu wakaamba kuti tweelede kuyanda basimukoboma mbuli mbotuliyanda tobeni. Aboobo, inga twacita kabotu kulibuzya kuti: Ino mubwini simukoboma nguni? Mbuti mbotukonzya kubatondezya luyando basimukoboma?\n3, 4. (a) Ncikozyanyo nzi ncaakapa Jesu mukwiingula mubuzyo wakuti: “Ino mubwini simukoboma nguni”? (b) Mbuti muna Samariya mbwaakamugwasya muntu wakabbidwa, akuumwa alimwi akusiigwa kasuntukide? (Amubone cifwanikiso icili kumatalikilo aacibalo.)\n3 Tulakonzya kuyeeya kuti simukoboma muntu ngotukkala limwi munsi-munsi walo ngotuyanzana kapati alimwi mulongwe uugwasya. (Tus. 27:10) Pele amubone Jesu ncaakaamba ciindi muntu umwi iwakali kulibona kululama naakamubuzya kuti: “Ino mubwini simukoboma nguni?” Jesu wakaingula kwiinda mukupa cikozyanyo camuna Samariya uuli kabotu. (Amubale Luka 10:29-37.) Inga twayeeya kuti muna Israyeli amu Levi bakali kukonzya kuba bantu bali kabotu ciindi nobakabona muntu iwakabbidwa, kuumwa akucaala kasuntukide. Nokuba boobo, bakamweenguluka kakunyina kumucitila cintu cili coonse. Mwaalumi ooyu wakagwasyigwa amuna Samariya—bantu ibakali kulemeka Mulawo wa Musa pele ibakali kusulaikwa aba Juda.—Joh. 4:9.\n4 Mukusola kuponya zilonda zyamuntu ooyu iwakaumwa, mu Samariya wakamutila mafwuta alimwi awaini. Madinari ngaakapa siŋanda yabeenzu akali kukonzya kubelekelwa kwamazuba obilo. (Mt. 20:2) Aboobo, ulalibonya muntu iwakaba simukobonyina mwini-mwini wamuntu ooyu iwakaumwa. Masimpe, cikozyanyo camuna Samariya ncaakaamba Jesu cituyiisya kuti tweelede kubafwida luzyalo akubayanda basimukoboma.\nBabelesi ba Jehova balafwambaana kutondezya luyando kuli basimukobonyina (Amubone muncali 5)\n5. Mbuti babelesi ba Jehova mbobakatondezya kuti balabayanda basimukobonyina ciindi nokwakacitika ntenda iilicitikila calino-lino?\n5 Kanji-kanji, cilakatazya kujana bantu ibeetelela mbuli muna Samariya uuli kabotu. Eeci cili boobu nkaambo tuli “kumazuba aamamanino” ciindi bantu banji nobatajisi luyando lwakuzyalwa andulo, nobali bakali, alimwi batayandi bubotu. (2 Ti. 3:1-3) Mucikozyanyo, kulakonzya kubuka bukkale bukatazya ciindi nokwacitika ntenda iilicitikila. Amubone cakacitika ciindi noyakainda mvwula yaguwo iitegwa Hurricane Sandy mu New York City kumamanino aa October 2012. Mudolopo limwi imwakacitika ntenda, babbi bakajana coolwe cakubbida bantu ibakali kupenga akaambo kakubula magesi azintu zimbi ziyandika. Mudolopo ndimunya eeli, Bakamboni ba Jehova bakabikka bubambe bwalo ibwakabagwasya alimwi akugwasya bambi. Banakristo balacita zintu zili boobu nkaambo balabayanda basimukobonyina. Muunzila nzi zimbi motukonzya kutondezya luyando kuli basimukoboma?\nMBOMUKONZYA KUTONDEZYA LUYANDO KULI BASIMUKOBONYOKO\n6. Mbuti mulimo wesu mboweendelana akuba simukoboma mubotu?\n6 Amubagwasye bantu kumuuya. Tulacita oobo kwiinda mukubagwasya kubikkila maano ‘kuluumbulizyo lwamu Magwalo.’ (Lom. 15:4) Cakutadooneka, ciindi notwaambila bamwi kasimpe kamu Bbaibbele mumulimo wesu wakukambauka tutondezya kuti tuli basimukobonyina babotu. (Mt. 24:14) Eelo kaka tulijisi coolwe cakwaambilizya mulumbe wa Bwami uuzwa kuli “Leza uupa bulangizi”!—Lom. 15:13.\n7. Ino Mulawo Wabukkale Bubotu ninzi, alimwi mbuti mbotulongezyegwa kwiinda mukuutobela?\n7 Amutobele Mulawo Wabukkale Bubotu. Mulawo ooyu ulaambidwe mumajwi ngaakaamba Jesu Mulumbe wakwe waa Cilundu, naakati: “Zyintu zyoonse nzimuyanda kuti bantu bamucitile, anywebo nzimweelede kubacitila. Eeci mubwini ncencico Mulawo azyakalembwa a Basinsimi ncozipandulula.” (Mt. 7:12) Ikuti katulanganya bantu bambi kweelana alulayo lwa Jesu, tucita zintu kweelana amakanze aa “Mulawo” (nkokuti bbuku lya Matalikilo kusika ku Deuteronomo) aa “Basinsimi” (nkokuti mabbuku aabusinsimi aali mu Magwalo aa Chihebrayo). Malembe aali boobu alatondezya kuti Leza ulabalongezya aabo ibatondezya luyando. Mucikozyanyo, kwiinda muli Isaya, Jehova wakaamba kuti: “Amubeteke kabotu akucita cabululami . . . Uli acoolwe muntu uucita obo.” (Is. 56:1, 2) Masimpe tulilongezyedwe nkaambo tucitila basimukoboma zintu caluyando alimwi cabululami.\n8. Nkaambo nzi ncotweelede kubayanda basinkondoma, alimwi ncinzi cikonzya kucitika ikuti twacita oobo?\n8 Amubayande basinkondonyoko. Jesu wakaamba kuti: “Mwakamvwa mbokwakaambwa kuti: ‘Weelede kuyanda simukobonyoko akusula sinkondonyoko.’ Pele ndimwaambila kuti: Amuzumanane kuyanda basinkondonyoko akubapailila aabo bamupenzya, ikutegwa musinizye kuti muli bana ba Uso uuli kujulu.” (Mt. 5:43-45) Mwaapostolo Paulo awalo wakaamba kaambo kakozyenye naakalemba kuti: “Ikuti sinkondonyoko kafwide nzala, komupa cakulya; ikuti kafwide nyota, komupa cakunywa.” (Lom. 12:20; Tus. 25:21) Kweelana a Mulawo wa Musa, muntu wakaleelede kugwasya sinkondonyina kufwutula munyama wakwe iwawa ansi akaambo kakulemenwa. (Kul. 23:5) Kwiinda mukubelekela antoomwe munzila iili boobu, bantu ibakali basinkondonyina balakonzya kuba balongwe alimwi. Akaambo kakuti Banakristo balatondezya luyando, basinkondoma banji bacinca ncobeni myoyo yabo. Ikuti katubayanda basinkondoma—nobaba basikukazya basicinguni—tuyakukkomana twaakubona bamwi bambabo kabatambula kasimpe!\n9. Ncinzi Jesu ncakaamba kujatikizya kubamba luumuno abakwesu?\n9 “Amusungwaale kuyandaula luumuno abantu boonse.’’ (Heb. 12:14) Cakutadooneka, eeci cilabikkilizya abakwesu, nkaambo Jesu wakaamba kuti: “Lino ikuti uleta cipego cako kucipaililo kumane wayeeya kuti munyoko uli akaambo anduwe, siya cipego cako aawo kumbele lyacipaililo, uunke. Usaangune kumvwana amunyoko, mpoonya wapiluka utuule cipego cako.” (Mt. 5:23, 24) Leza uyakutulongezya ikuti twabayanda bakwesu alimwi akuti twafwambaana kubweza ntaamu kubamba luumuno ambabo.\n10. Nkaambo nzi ncotuteelede kujanina bamwi milandu?\n10 Tamweelede kujanina bambi milandu. Jesu wakaamba kuti: “Amuleke kubeteka kutegwa mutabetekwi, nkaambo lubeta ndomubetesya, ndomuyoobetesyegwa andinywe, acipimyo ncomubelesya kupimina bamwi, ncobayoobelesya kumupimina andinywe. Aboobo, ino nkaambo nzi ncolanga kakwa kali muliso lyamunyoko pele tobikkili maano kutanda lili muliso lyako? Naa, ino mbuti mbonga waambila munyoko kuti, ‘Atubone ndigusye kakwa kali muliso lyako,’ kakuli muli tanda muliso lyako? Osikuupaupa ameso! Kosaanguna kugusya tanda muliso lyako, mpoonya ulabona kabotu mbonga wagusya kakwa kali muliso lyamunyoko.” (Mt. 7:1-5) Eeyi ninzila mbotu kaka iitondezya kuti tatweelede kulangaula tulandu tusyoonto-syoonto muli bamwi kakuli swebo tujisi milandu mipati!\nNZILA YAALUBAZU YAKUTONDEZYA LUYANDO KULI BASIMUKOBOMA\n11, 12. Muunzila nzi iilibedelede motutondezya kuti tulabayanda basimukoboma?\n11 Tuyanda kutondezya kuti tulabayanda basimukoboma munzila iilibedelede. Mbubwenya mbuli Jesu, tulakambauka makani mabotu aa Bwami. (Lk. 8:1) Jesu wakalailila basikwiiya bakwe ‘kugwasya bantu bamisyobo yoonse kuba basikwiiya.’ (Mt. 28:19, 20) Kwiinda mukucita lubazu lwesu mukuzuzikizya mulimo ooyu, tusola kugwasya basimukoboma kutegwa basiye nzila iikwazeme alimwi mpati iitola kulunyonyooko akunjila munzila nsyoonto iitola kubuumi. (Mt. 7:13, 14) Tacidoonekwi buya kuti Jehova ulakulongezya kusoleka kuli boobu.\n12 Mbubwenya mbuli Jesu, tugwasya bantu kuzyiba kuti bayandika zintu zyakumuuya. (Mt. 5:3) Kuli baabo ibazumina, tulabagwasya kucita oobo kwiinda mukubandika ambabo “makani mabotu aa Leza.” (Lom. 1:1) Aabo ibautambula mulumbe wa Bwami balayanzanizyigwa a Leza kwiinda muli Jesu Kristo. (2 Ko. 5:18, 19) Aboobo, kwiinda mukukambauka makani mabotu, tutondezya ncobeni kuti tulabayanda basimukoboma munzila iiyandika kapati.\n13. Mbuti mbomulimvwa kujatikizya kutola lubazu mumulimo uulibedelede wakukambauka Bwami?\n13 Kwiinda mukucita nyendo zyakupilukila zigwasya akusololela ziiyo zya Bbaibbele, tulakkutila akaambo kakugwasya bantu kuti kabapona kweelana azyeelelo zya Leza ziluleme. Eeci cilakonzya kupa kuti sikwiiya Bbaibbele acince bukkale bwakwe. (1 Ko. 6:9-11) Masimpe, cilakkomanisya kubona Leza mbwabagwasya aabo ‘ibalibambilide kutambula buumi butamani’ kabacinca bukkale alimwi akuba balongwe ba Leza. (Mil. 13:48) Muciindi cakuba bantu batajisi bulangizi, baba bantu bakkomene alimwi amuciindi cakulibilika, baba bantu bajisi lusyomo muli Taateesu wakujulu. Eelo kaka cilakkomanisya kubona mbobayaabukomena kumuuya aabo bapya! Sena tamuciboni kuba coolwe kutondezya luyando munzila yaalubazu kuli basimukoboma mbotuli bakambausi ba Bwami?\nBUPANDULUZI BWALUYANDO IBWAKASOLOLELWA AMUUYA\n14. Mumajwi aanu, amwaambe bube bumwi bwaluyando ibwaambidwe mulugwalo lwa 1 Bakolinto 13:4-8.\n14 Ciindi notucita zintu abasimukoboma, kutobela lulayo ndwaakalemba Paulo kujatikizya luyando kulakonzya kucesya mapenzi, calo cikonzya kupa kuti tukkomane alimwi tulongezyegwe a Leza. (Amubale 1 Bakolinto 13:4-8.) Atulange-lange mubufwaafwi Paulo ncaakaamba kujatikizya luyando alimwi akubona mbotukonzya kutobela majwi aakwe kujatikizya cilongwe cesu abasimukoboma.\n15. (a) Nkaambo nzi ncotweelede kukkazika moyo akuba aluzyalo? (b) Ntwaambo nzi tutondezya kuti tatweelede kuba aabbivwe akulidunda?\n15 “Luyando lulakkazyika moyo alimwi luli aluzyalo.” Mbubwenya Leza mbwatondezya kukkazika moyo aluzyalo munzila njacita zintu abantu batalondokede, andiswe tuyandika kukkazika moyo akuba aluzyalo ciindi bamwi nobatulubizyila alimwi anobaamba cakutayeeya kabotu, andiza buya akuba bakali. “Luyando talukwe bbivwe,” aboobo luyando lwini-lwini luyakutupa kuti tutanyomeneni zintu nzyobajisi bamwi naa zyoolwe nzyobajisi mumbungano. Kuyungizya waawo, ikuti katujisi luyando, tatukalidundi naa kulisumpula. Kayi, “meso aalikankaizya amoyo uulisumpula, ilampi lyabasizibi, zyoonse nzibi.”—Tus. 21:4.\n16, 17. Mbuti mbotukonzya kucita kweelana alugwalo lwa 1 Bakolinto 13:5, 6?\n16 Luyando luyakutupa kuti katulilemeka kabotu kuli basimukoboma. Tatukababeji, tatukababbidi, naa kucita cintu cili coonse cikonzya kutupa kusotoka njiisyo amilawo ya Jehova. Luyando alimwi luyakutugwasya kutabikkila buyo maano kuzintu nzyotuyandika muciindi cakubikkila maano kuzintu nzyobayanda bamwi.—Flp. 2:4.\n17 Luyando lwini-lwini lulamuka kukalala alimwi “talubikkilili,” mbuli kuti twakali kulemba buya zibi mubbuku ciindi bamwi nobakatulubizyila. (1 Te. 5:15) Ikuti katubikkilila, takatukkomanini Jehova, ciyakuba mbuli kuyasya mulilo iwali kusuka buyo busi, calo cikonzya kupa kuti tulicise akucisa bamwi. (Lev. 19:18) Luyando lupa kuti tukakkomanine kasimpe, pele talukatupi ‘kukkomanina kutalulama,’ nokuba kuti muntu uutusulide wapenzyegwa naa tanaacitilwa bululami.—Amubale Tusimpi 24:17, 18.\n18. Ncinzi ncotwiiya kujatikizya luyando kuzwa mulugwalo lwa 1 Bakolinto 13:7, 8?\n18 Amulange alimwi Paulo mbwalupandulula luyando. Wakaamba kuti luyando “lulajatila zyintu zyoonse.” Ikuti umwi watulubizyila mpoonya walomba kuti tumulekelele, luyando luyakupa kuti tumulekelele. Luyando “lulasyoma zyintu zyoonse” izili mu Jwi lya Leza alimwi akutupa kuti katulumba cakulya cakumuuya ncotutambula. Luyando “lulalangila zyintu zyoonse” zilembedwe mu Bbaibbele akutupa kujana twaambo tumwi twakubeda abulangizi. (1 Pe. 3:15) Alimwi tulapaila akuba aabulangizi bwakuti zintu zileenda kabotu ciindi notuli mubukkale bukatazya. Luyando “lulaliyumya muzyintu zyoonse,” nokuba kuti zintu eezyo inga kazili zibi nzyobatulubizyila bamwi, kupenzyegwa, naa ciindi notuli mumasunko. Kuyungizya waawo, “luyando talumani.” Bantu bamvwida bayakuzumanana kutondezya luyando kukabe kutamani.\nAMUZUMANANE KUBAYANDA BASIMUKOBONYOKO MBULI MBOMULIYANDA\n19, 20. Ndulayo nzi lwamu Magwalo ilweelede kutupa kuzumanana kutondezya luyando kuli basimukoboma?\n19 Kwiinda mukutobela lulayo lwamu Bbaibbele, tulakonzya kuzumanana kutondezya luyando kuli basimukoboma. Luyando luli boobu lujatikizya bantu boonse, ikutali bantu bamusyobo wesu pe. Alimwi tweelede kuyeeya ncaakaamba Jesu kuti: “Weelede kuyanda simukobonyoko mbubonya mbuli mboliyanda omwini.” (Mt. 22:39) Leza alimwi a Jesu balangila kuti katubayanda basimukoboma. Ikuti katutazyi cakucita kujatikizya kaambo kamwi kajatikizya basimukoboma, atupaile kuti Leza atusololele amuuya uusalala. Ikuti twacita oobo, Jehova uyakutulongezya akutugwasya kucita zintu munzila iitondezya luyando.—Lom. 8:26, 27.\n20 Mulawo wakuti tuyande basimukoboma mbuli mbotuliyanda tobeni wiitwa kuti “mulawo wamwami.” (Jak. 2:8) Naakamana kwaamba milawo imwi ya Mulawo wa Musa, Paulo wakaamba kuti: “Milawo imbi iili yoonse iiliko, ilaambwa mumajwi masyoonto aaya aakuti: ‘Weelede kuyanda simukobonyoko mbubonya mbuli mboliyanda omwini.’ Uuyanda simukobonyina takonzyi kumubisizya; aboobo luyando ndoluzuzikizya mulawo.” (Lom. 13:8-10) Aboobo, tweelede kuzumanana kubayanda basimukoboma.\n21, 22. Nkaambo nzi ncotweelede kumuyanda Jehova alimwi abasimukoboma?\n21 Ciindi notuzinzibala kuyeeya kujatikizya kaambo ncotweelede kubayanda basimukoboma, inga cainda kubota kuyeeya majwi aa Jesu aakuti Usyi “ulapasuzya zuba lyakwe kubantu babi ababotu alimwi ulapa mvwula kubantu baluleme abataluleme.” (Mt. 5:43-45) Tweelede kutondezya luyando kuli basimukoboma, tacikwe makani naa baliluleme naa pe. Mbuli mbokwatondezyegwa kale musyule, nzila yiinda kubota yakutondezya luyando nkwiinda mukutola lubazu mukwaambila basimukoboma mulumbe wa Bwami. Eelo kaka kuli zilongezyo zinji kuli basimukoboma ikuti baswiilila makani mabotu akulumba ncobeni!\n22 Tulijisi twaambo tunji twakuyanda Jehova kakunyina akudooneka. Alimwi kuli nzila zinji zyakutondezya luyando kuli basimukoboma. Kwiinda mukutondezya luyando kuli Leza akuli basimukoboma, tutondezya kuti tulaalemeka majwi ngaakaamba Jesu kujatikizya zintu ziyandika kapati. Kwiinda zyoonse, tukkomanisya Taateesu siluyando, Jehova.\n‘Botya Kweenda Kwamaulu Aako’ Kutegwa Uyaambele\nMuunzila Nzi Momukonzya Kubagwasya Basyominyoko Ibakalekwa?\n“Weelede Kuyanda Jehova Leza Wako”\nSena Kulezya Kwabantu Mukubona Mbwakubona Jehova?\nAmubagwasye Bamwi Kuti Bacite Zyoonse Nzyobakonzya\nMabala Amusale naa muyanda kukkopa zyakamwaigwa NGAZI YAMULINDIZI—YAKWIIYA June 2014\nNGAZI YAMULINDIZI—YAKWIIYA June 2014


Johane 15 | Bbaibbele lili a Intaneti | Bbaibbele lya Busanduluzi Bwanyika Mpya\nCikozyanyo camusaansa wini-wini (1-10)\nMulawo uujatikizya kutondezya luyando lwa Kristo (11-17)\n‘Kunyina luyando lwiinda loolu’ (13)\nNyika ilibasulide basikwiiya ba Jesu (18-27)\n15 “Mebo ndili musaansa wini-wini, alimwi Taata ngomulimi. 2 Imutabi wangu uuli woonse uutazyali micelo ulaugonka, alimwi uuli woonse uuzyala micelo ulaukwezyaula ikutegwa usalale akuzyalisya micelo.+ 3 Nywebo mulisalede kale akaambo kamajwi ngendamwaambila.+ 4 Amuzumanane kukamantana andime, andime ndizumanane kukamantana andinywe. Mbubonya mutabi mbuutakonzyi kuzyala micelo ulikke ccita kuti kuuli kucinyina, mbubonya buyo anywebo tamukonzyi kuzyala micelo, ccita kuti mwazumanana kukamantana andime.+ 5 Mebo ndili cinyina; nywebo muli mitabi. Kufwumbwa ooyo uuzumanana kukamantana andime eelyo andime ngondikamantene anguwe, ooyu nguuzyala micelo minji;+ nkaambo tamukonzyi kucita cintu cili coonse kanditako mebo. 6 Ikuti muntu katazumanani kukamantana andime, ulakwezyulwa mbuli mutabi alimwi ulayuma. Eelyo bantu balaibungika mitabi eeyo akwiiwaala mumulilo, eelyo ilapya. 7 Ikuti mwazumanana kukamantana andime akubamba majwi aangu, mwaakulomba cintu cili coonse ncomuyanda muyoocitilwa.+ 8 Taata ulalemekwa muliceeci, ikuti muzumanane kuzyala micelo minji akulitondezya kuti muli basikwiiya bangu.+ 9 Mbubonya Taata mbwaali kundiyanda+ ambondali kumuyanda nywebo; amuzumanane muluyando lwangu. 10 Ikuti mwaitobela milawo yangu, mulazumanana muluyando lwangu, mbubonya andime mbondaitobela milawo ya Taata akuzumanana muluyando lwakwe. 11 “Ndamwaambila zintu eezyi kutegwa mukondwe mbondikondedwe akuti kukondwa kwanu kuzulile.+ 12 Ndamupa mulawo ooyu, wakuti muyandane mbubonya mbondali kumuyanda nywebo.+ 13 Kunyina uujisi luyando lwiinda loolu, lwakuti muntu umwi atuulile beenzinyina buumi bwakwe.+ 14 Munooli beenzuma ikuti kamucita nzyondimulailila.+ 15 Tandicimwaambi kuti muli bazike, nkaambo muzike tazyi ncacita simalelaakwe. Pele ndimwaamba kuti muli beenzuma, nkaambo ndamuzyibya zintu zyoonse nzindakamvwa kuli Taata. 16 Tamuli ndinywe mwakandisala pe, pele ndime ndakamusala akumutuma kuti muzumanane kuzyala micelo akuti micelo yanu kiiliko lyoonse, ikutegwa kufwumbwa ncomumulomba Taata kwiinda muzina lyangu, akamupe ncico.+ 17 “Ndamulailila zintu eezyi ikutegwa kamuyandana.+ 18 Ikuti nyika yamusulaika, mulizyi kuti yakandisulaika mebo kaitanasulaika ndinywe.+ 19 Ikuti nimwali banyika, inyika niyali kumukkomanina nkaambo muli banjiyo. Lino akaambo kakuti tamuli banyika,+ pele ndakamusala kuzwa munyika, nkakaambo kaako nyika ilimusulide.+ 20 Amuyeeye majwi ngendakamwaambila aakuti: Muzike tali mupati kwiinda simalelaakwe. Ikuti bakandipenzya mebo, bayoomupenzya andinywe;+ ikuti bakaatobela majwi aangu, bayakwaatobela amajwi aanu. 21 Pele bayoocita zintu zyoonse eezyi zyakumukazya akaambo kazina lyangu, nkaambo tabamuzyi ooyo wakandituma.+ 22 Ikuti nindatakaboola akubaambila, nobatalijisi cibi.+ Pele lino tabajisi cilitamizyo kujatikizya cibi cabo.+ 23 Kufwumbwa ooyo uundisulide, ulimusulide awalo Taata.+ 24 Ikuti nendatakabacitila milimo yatakacitwa amuntu uuli woonse, nobatalijisi cibi;+ pele lino babona alimwi bandisula mebo a Taata. 25 Pele eeci cakacitika kutegwa azuzikizyigwe majwi aalembedwe mu Mulawo wabo aakuti: ‘Bakandisula kakunyina kaambo.’+ 26 Aakusika mugwasyi ooyo ngondiyoomutumina kuzwa kuli Taata, imuuya wakasimpe,+ walo uuzwa kuli Taata, ooyo uyoondicitila bumboni;+ 27 alimwi andinywe, mweelede kundicitila bumboni+ nkaambo mwalaandime kuzwa kumatalikilo.


Joni 1 Baibo 2003 | The New Bible.com\n1Liswi mbolyakaba muntu 1Kumatalikilo a cishi uyo wiitwa ayi Liswi wakalingaako kale. Uyu Liswi wakalinga pantu pomwi aLesa alimwi nguLesa. 2Kuswabo kumatalikilo wakalinga aLesa. 3Lesa wakalenga shintu shoonse kwiinda muli nguwe. Naatalinga nguwe naakwiinga taaku cakalengwa nabi comwi. 4Muli nguwe momwakalinga buumi alimwi buumi ubu bwakalinga mumuni wa bantu. 5Mumuni uyo ulamunika mumunshinshe, sombi munshinshe tookoonshi kuukoma. 6Lesa wakatuma muntu wakwe wiitwa ayi Joni. 7Uyo wakesa mukuba kamboni wa Mumuni, kwaamba ayi bantu boonse banyumfwe makani akwe akwaashoma. 8Lakwe mwiine taakalinga Mumuni, sombi wakesa mukuba kamboni wa Mumuni. 9Uyu ngoMumuni wancinencine wakesa mucishi ca panshi mukumunikila bantu boonse. 10Lakwe wakalingaamo mucishi cino alimwi cishi cakalengwa kwiinda muli nguwe. Nakubi boobo bantu ba mucishi tabakwe kumwishiba. 11Wakesa mucishi cine mishaabo, sombi bene mishaabo baanji tabakwe kumutambula. 12Sombi kubaabo boonse bakamutambula akumushoma, wakabapa nkusu shakuba bana bakwe Lesa. 13Kuba bana bakwe Lesa uku, takukwe kuswa kubashali. Nkokwaamba ayi takukwe kuswa mukuyanda kwa muntu, sombi bakashalwa munkusu shakwe Lesa. 14Mpeeke Liswi ili lyakaba muntu akwisa mukwikala pakati kesu, kaaswite luse alushinisho. Twakabona bulemu bwakwe ubo mbwaakatambula ceebo wakalinga Mwaana eenkabo wa baIshi. 15Joni wakapa bukamboni pali nguwe akoolobesha ayi, “Ngowooyu uyo ngondakalinga kwaamba ayi, ‘Utoosa pesule lyangu uleendaawo nkusu pali ndime mukwiinga wakalingaako nebo kaantana kushalwa.’ ” 16Muluse lwakwe luunji swebo twakatambula shoolwe shiinji abuumbi. 17Mukwiinga Lesa wakapa Milawo kwiinda muli Mose, sombi luse alushinisho shakesa kwiinda muli Jesu Klistu. 18Taaku muntu wakabonaawo kale Lesa, sombi Mwanaakwe wakashalwabo eenka, uyo usunikwi abuumbi abaIshi, ngowakalengesha ayi ashibikwe.Bukamboni bwakwe Joni Mubombeki(Mate 3:1-12; Maako 1:1-8; Luka 3:1-18) 19Ono ubu mbobukamboni bwakwe Joni baJuda ba kuJelusalemu ndibakatuma bapailishi alimwi abene Lefi bamwi kumwiipusha ayi, “Ino ndiwaani?” 20Joni taakwe kukaka kukumbula, sombi wakakumbula cakutashisa ayi, “Nebo teshi ndime Usalitwe wakwe Lesa.” 21Bakamwiipusha ayi, “Ino ndiwaani? Sa ndiwe Elija?” Lakwe wakakumbula ayi, “Sobwe, teshi ndime Elija.” Bakamwiipusha alimwi ayi, “Sa ino ndiwe mulaluki ngotutoolindila ulya?” Sombi wakaamba ayi, “Sobwe.” 22Lyalo bakamwiipusha ayi, “Ino ndiwaani? Ceebo tulyeelete kuya mukulwiita baabo batutuma. Ono omwiine ulaamba ayi ndiwaani?” 23Lyalo Joni wakakumbula kwiinda mumaswi akaamba Isaya mulaluki mukulukulu ayi,“Ndime muntu umwi utokoolobesha muluyanga ayi,‘Amululamike nshila ya Mwaami!’ ” 24Abo bantu bakalinga kwiipusha Joni, bakabatuma mbaFalisi. 25Bakeepusha Joni ayi, “Ono na teshi ndiwe Usalitwe wakwe Lesa, Elija nabi mulaluki ngotutoolindila ulya, utoobombekelanshi?” 26Joni wakabakumbula ayi, “Nebo ntoobombekabo amaanshi, sombi pakati kanu mpwaali uyo ngomuteshi. 27Lakwe ngootoosa pesule lyangu, sombi nebo nsheelete akukotama kwaamba ayi ŋangulule nsapato shakwe.” 28Ishi shoonse shakacitikila mundabala ya Betani kulubasu lwakwicwe lya Mulonga wa Joodani, uko Joni nkwaakalinga kubombekela.Jesu Mwanaambelele wakwe Lesa 29Mpeeke bushiku bwakaboolaawo Joni wakabona Jesu keesa kuli nguwe. Lyalo wakoolobesha ayi, “Amubone Mwanaambelele wakwe Lesa uyo ukusha shibiibi sha bantu ba mucishi coonse ca panshi! 30Uyu, ngowoolya ngondakalinga kwaamba ndindakaamba ayi, ‘Utoosa pesule lyangu uleendaawo nkusu pali ndime mukwiinga lakwe wakalingaako nebo kaantana kushalwa.’ 31Nebo palwaangu nshindakalinga kumwishi, sombi ndakesa mukubombeka amaanshi kwaamba ayi bamwishibe bene Isilaeli.” 32Joni wakapa bukamboni mukwaamba ayi, “Ndakabona Mushimu Usalashi kauswa kwiculu anga nimpolobe akwikala pali nguwe. 33Nebo palwaangu nshindakalinga kumwishi, sombi Lesa uyo wakantuma mukubombeka amaanshi ngowakandwiita ayi, ‘Uyo ngweshi ukabone waselukilwa Mushimu Usalashi akwikala pali nguwe, ukeshibe ayi ngowooyo ubombeka aMushimu Usalashi.’ 34Ono nebo nemwiine ndalibonena alimwi nceceeco ncendaambila cakutatonsha ayi, ‘Uyu nguMwanaakwe Lesa!’ ”Bashikwiiya bakwe Jesu bataanshi 35Bushiku bwakaboolaawo Joni wakalinga kwiimfwi pamusena weenka uyo alimwi abashikwiiya bakwe bobilo. 36Ndyaakabona Jesu kaainda, wakaamba ayi, “Amubone, ngulya Mwanaambelele wakwe Lesa!” 37Mpomunyaawo bashikwiiya bobilo abo, ndibakanyumfwa cakaamba Joni, bakakonkela Jesu. 38Lyalo Jesu ndyaakacebuka wakabona kabamukonkela, mpeeke wakabeepusha ayi, “Mucafweeko?” Bakakumbula ayi, “Labi, ino mulekala kuli?” (Labi cilaamba ayi mufundishi.) 39Jesu wakakumbula ayi, “Kamwisa mukaboneeko.” Aboobo bakaya akubona nkwaakalinga kwikala. Bakekalaakwe bushiku ubo ceebo lyakalinga kale macolesha. 40Pabaabo bobilo bakanyumfwa maswi akwe Joni akukonkela Jesu, umwi wakalinga Andulu mukwabo Simoni Pita. 41Cintu citaanshi ncaakacita Andulu, nkubona Simoni akumwaambila ayi, “Twamucana Klistu.” (Ili liina lilaamba ayi “Usalitwe wakwe Lesa.”) 42Kuswawaawo Andulu wakatola Simoni kuli Jesu.Jesu wakalangilisha Simoni akumwaambila ayi, “Webo liina lyako ndiwe Simoni mwanaakwe Jona. Sombi unanookwiitwa ayi Kefasi.” (Liina ili lilasansulula ayi “Pita” nkokwaamba ayi “Mwaandami.”)Jesu mbwaakeeta Filipo aNatanaelo 43Bushiku bwakaboolaawo Jesu wakayeeya kuya kucishi ca Galili. Mpeeke wakacana Filipo akumwaambila ayi, “Nkonkele!” 44Filipo wakalinga kwikala kundabala ya Betisaida uko kwakalinga kwikala Andulu aPita. 45Lyalo Filipo wakacana Natanaelo, mpeeke wakamwaambila ayi, “Twamucana muntu uyo Mose ngwaakalemba mumabuku a Milawo alimwi abalo balaluki bakulukulu ngobakalemba mumabuku abo, nguJesu wa kuNasaleti, mwanaakwe Josefu.” 46Natanaelo wakeepusha Filipo ayi, “Sa muNasaleti amwalo inga mwaswa cintu cibotu?” Filipo wakakumbula ayi, “Kosa, ukalibonene omwiine.” 47Ono Jesu ndyaakabona Natanaelo keesa kuli nguwe wakaamba ayi, “Anooyu mwine Isilaeli wancinencine, muli nguwe taamu kampenda.” 48Natanaelo wakamwiipusha ayi, “Ino mwaanshiba buyani?” Jesu wakakumbula ayi, “Kaatana kukwiita Filipo, ndalinga kukubwene kale kooli mucisamu ca mukuyu.” 49Natanaelo wakakumbula ayi, “NoBafundishi, ncakwiila muli Banababo baLesa! Muli Baami ba bene Isilaeli!” 50Jesu wakaamba ayi, “Sa washooma ceebo cakukwaambila ayi, ‘Ndalinga kukubwene kooli mucisamu ca mukuyu?’ Ulaakubona shintu shiinda waawa!” 51Lyalo wakabaambila ayi, “Ncakwiila, ntoomulwiita ayi mulaakubona liculu lyacaluka abaanjelo bakwe Lesa kabatanta akuseluka paMwanaaMuntu.”\nLwiimbo lwakwe Solomoni\nBusongo Bwakwe Solomoni\nBelo ansoka inene\nMilimo ya Batumwi\n1 Bene Kolinto\n2 Bene Kolinto\n1 Bene Tesalonika\n2 Bene Tesalonika


Daniele 8 | Bbaibbele lili a Intaneti | Bbaibbele lya Busanduluzi Bwanyika Mpya\nCilengaano camugutu alimwi amujembwe (1-14)\nKeja kasyoonto kalisumpula (9-12)\nKusikila kwiinde mazuba aali 2,300 (14)\nGabriyeli wapandulula cilengaano (15-27)\nMugutu amujembwe bapandululwa (20, 21)\nMwami uuyoosya kapati wabuka (23-25)\n8 Mumwaka watatu wabwami bwa Mwami Belisazara,+ kuli cilengaano ncindakabona, mebo nde Daniele, musyule lyaceeco ncindakabona kumatalikilo.+ 2 Ndakabona cilengaano, alimwi nindakali kulangilila ndakali muŋanda yamwami iikwabilidwe yaku Susani,*+ eeyo iili mucooko ca Elamu;+ ndakabona cilengaano alimwi mebo ndakali kumbali aamulonga wa Ulai. 3 Nindakawaala meso, ndakabona mugutu+ kaimvwi kumbali aamulonga, alimwi wakajisi meja obilo.+ Imeja aakwe akali malamfwu, pele lumwi lwakali lulamfwu kwiinda lweenzinyina, alimwi oolo lulamfwu kapati ndulwakasyaalizya kumena.+ 4 Ndakabona kuti mugutu ooyo wakali kupwaya koonse-koonse, kumbo, kunyika alimwi akumusanza, eelyo kunyina munyama wamusyokwe wakali kukonzya kwiima kumbele lyakwe, alimwi kwakanyina naba omwe wakali kukonzya kuvwuna uuli woonse kuzwa kumaanza aakwe.+ Wakali kucita kufwumbwa mbwaayanda, alimwi wakali kulisumpula. 5 Nindakacili kulangilila, ndakabona mujembwe+ kaboola kuzwa kumbo* kadabula atala aanyika yoonse, alimwi tanaakali kuguma ansi pe. Mujembwe ooyo wakajisi lwija lulibonya kapati akati kameso aakwe.+ 6 Wakali kuboola kumugutu uulya uujisi meja obilo, ooyo ngondakabona kaimvwi kumbali aamulonga; wakali kubalika canguzu abukali bupati kuya kulinguwe. 7 Ndakabona kuti wakali kuyaabuswena afwaafwi amugutu, eelyo wakatalika kutondezya bukali kulinguwe. Wakagunta mugutu akutyolaula meja aakwe obilo, eelyo mugutu wakanyina nguzu zyakwiima kuti amulwane. Mujembwe ooyo wakamuumputila ansi mugutu akumulyatauka, alimwi mugutu wakanyina naba omwe wakumuvwuna kuzwa kumaanza aakwe. 8 Mpoonya mujembwe wakalisumpula kapati; pele mbwaakabeda buyo anguzu, lwija lwakwe lupati lwakatyoka; kumane mubusena bwandulo kwakamena meja one aalibonya kapati, aalanzyide kumyuwo yone yakujulu.*+ 9 Mpoonya kuzwa mulwija lomwe akati kayaaya kwakamena keja kamwi, kaniini, eelyo kakakomena kapati kutozya kumusanza, kujwe* alimwi aku Cisi Cibotu Kapati.+ 10 Kakakomena kapati cakuti kakasika akunkamu yakujulu, eelyo kakapa kuti bamwi munkamu eeyo alimwi anyenyeezi zimwi zilokele anyika, eelyo kakazilyatauka. 11 Kakalisumpula akuli Silutwe wankamu, eelyo walo wakanyangwa cipaizyo calyoonse, abwalo busena bubikkidwe bwacikombelo cakwe bwakawisyigwa ansi.+ 12 Alimwi nkamu yakaabwa, antoomwe acipaizyo calyoonse, akaambo kansotoko; kakazumanana kukasowela ansi kasimpe, alimwi kakabweza ntaamu akuzwidilila. 13 Mpoonya ndakamvwa musalali umwi kaambaula, kumane musalali umbi wakabuzya yooyo wakali kwaambaula, kuti: “Ino cilengaano cacipaizyo calyoonse acamilandu iileta lunyonyooko+ acakupa kuti busena busalala alimwi ankamu zilyataukwe cilatola ciindi cilamfwu buti?” 14 Aboobo wakandaambila kuti: “Kusikila mane kwiinde mazuba* aali 2,300 ; eelyo busena busalala buyoobambululwa akuba abukkale bwambubo bubotu.” 15 Lino mebo nde Daniele nindakacili kubona cilengaano alimwi akuyanda kucimvwisya, ndilyonya eelyo ndakabona umwi kaimvwi kumbele lyangu iwakali kulibonya mbuli muntu. 16 Mpoonya ndakamvwa jwi lyamuntu mukati kamulonga wa Ulai,+ iwakoompolola kuti: “Gabriyeli,+ ooyo muntu komupa kumvwisya ncaabona.”+ 17 Aboobo wakaboola munsi-munsi ampondakaimvwi, pele naakasika ndakayoowa kapati cakuti ndakavwuntama ansi. Kumane walo wakandaambila kuti: “Omwanaamuntu, kozyiba kuti cilengaano eeci ncakuciindi cakumamanino.”+ 18 Pele naakacili kwaambaula andime, ŋonzi zyakanditola kandivwunteme. Aboobo wakandijata akundiimikizya aawo mpondakaimvwi.+ 19 Kumane wakandaambila kuti: “Bona ndikuzyibya ciyoocitika kumamanino aaciindi cabukali, nkaambo eeci ncakuciindi cibikkidwe cakumamanino.+ 20 “Mugutu ngoobona uujisi meja obilo wiiminina bami ba Mediya a Persia.+ 21 Mpoonya mujembwe waboya bwamazakala wiiminina mwami wa Girisi;+ eelyo lwija lupati ilwali akati kameso aakwe, lwiiminina mwami wakusaanguna.+ 22 Lino mbokunga lwija oolo nilwatyolwa kwamena meja one mubusena bwandulo,+ nkokuti kuyooba mami one kuzwa mucisi cakwe aayoobuka, pele taakabi anguzu mbuli zyakwe. 23 “Lino kumamanino aabwami bwabo, eelyo basizibi baakubisya kusika mpoceela, kuyoobuka mwami uuyoosya mbwalibonya alimwi uumvwisya makani aazingulusya mutwe. 24 Inguzu zyakwe ziyooba zinji, pele ikutali kwiinda munguzu zyakwe mwini. Uyoonyonyoona munzila iigambya alimwi uyoozwidilila akuzunda. Uyoonyonyoona basinguzu alimwi abantu bategwa mbasalali.+ 25 Alimwi mubucenjezu bwakwe mwini uyoobelesya bumpelenge kuti azwidilile; uyoolisumpula mumoyo wakwe; alimwi kuciindi cakuliiba* uyoonyonyoona banji. Uyakwiima kuti alwane Silutwe wabasilutwe, pele uyootyolwa ikutali ajanza lyamuntu. 26 “Lino eeco icaambwa mucilengaano kujatikizya mazuba* aalya ncamasimpe, pele cilengaano eeci acibe maseseke aako buyo, nkaambo caamba ciindi iciyoosika kwainda mazuba manji kuzwa lino.”*+ 27 Lino mebo nde Daniele, ndakakatala kapati alimwi ndakaciswa kwamazuba aali mbwaabede.+ Mpoonya ndakabuka akutalika kucita milimo yamwami;+ nokuba boobo, lyakandileka akaambo kacintu ncindakabona, alimwi kunyina naba omwe wakali kukonzya kucimvwisya.+\n^ Naa “Susa.”\n^ Naa “kumabbililo aazuba.”\n^ Naa “kumapolelo aazuba.”\n^ Mu Chihebrayo, “mangolezya amafwumofwumo.”\n^ Naa ambweni, “alimwi kakunyina akucenjezya.”\n^ Naa “caamba mazuba aaboola kumbele.”


Myeelwe 16 IBBAIB63 - Lino Kora mwana wa-Izara mwana - Bible Search\nMyeelwe 15 Myeelwe 17\nKora abeenzinyina mbubakalipa kamikami\n1-Lino Kora mwana wa-Izara mwana wa-Kohati mwana wa-Levi, a-Datani a-Abiramu bana ba-Eliabu, a-Oni mwana wa-Peleti, bana ba-Rubeni, bakabweza bantu, 2-baima kubusyu bwa-Musa antoomwe abamwi ba-Israyeli bali myanda yobile amakumi osanwe, basilutwe babantu, basinkuta, bantu ibakali ampuwo. 3-Nkabela bakayoboloka kukukazyana aba-Musa a-Aroni, babaambila kuti, Mwalisumpula, nkaambo bantu boonse buyo balasalala, alimwi Jehova mpali akati kabo, Nkaambonzi mwalipa bwami kwiinda imbungano yoonse yabantu ba-Jehova? 4-Amvwe obo, Musa wakavundama, 5-waambila Kora abeenzinyina boonse kuti, Cifumo Jehova ulamutondezya na ngwasalide nguni, a-uusalala nguni, ayooyo uukonzya kuswena afwiifwi kulinguwe, Kufumbwa muntu ngwasalide ulamuswenya kufwaafwi kulinguwe. 6Lino amucite obo, Amubweze zitentelo, yebo Kora abeenzinyoko boonse, 7mukabike mulilo mulinzizyo akubika tununkilizyo kubusyu bwa-Jehova Junza. Lino kufumbwa muntu ngwasala Jehova, ngonguwe uuyoosalala. Mwalisumpula nobana ba-Levi. 8Alimwi Musa wakaambila Kora kuti, Amuswiilile nobana ba-Levi. 9-Sa ncintu ciniini buyo Leza wa-Israyeli ncaakacita kukumwaandaanya abantu boonse ba-Israyeli akukumuswenya kufwaafwi kulinguwe, kuti mubeleke milimo yacikombelo ca-Jehova akwiima kubusyu bwambungano akubabelekela milimo? 10Wakuswenya kufwaafwi kulinguwe, yebo abanyoko bana ba-Levi. Sa mulayandaula abwalo bupaizi? 11-Ncobeni ngu-Jehova ngomwabunganina kuzookazyanya awe. Ino Aroni uli amakaninzi ngomutongaukila?\n12Alimwi Musa wakatuma kuyooita Datani a-Abiramu bana ba-Eliabu, pele bakati, Tatukoosika pe. 13-Sa ncintu ciniini buyo ncowacita mukutugwisya munyika iikunka malili abuci akutujaya munkanda? Sa uciyanda kulipa busilutwe alimwi kulindiswe? 14-Tokwe nowatunjizya munyika iikunka malili abuci, nekuba kutukonya myuunda amyuunda yamisaansa. Sa ulayanda kuvumba meso aabantu aba? Tatukoosika pe.\n15-Amvwe obo, Musa wakakalala loko. Nkabela wakaambila Jehova kuti, Utatambuli cipaizyo cabo. Nsina kubanyanzya niiba imbongolo yomwe, nekuba kubisizya muntu naba omwe akati kabo. 16Elyo Musa wakaambila Kora kuti, Amuboneke kubusyu bwa-Jehova ankamu yako yoonse junza, yebo abalo a-Aroni. 17Lino muleelede kubweza umwi aumwi citentelo cakwe, mubike tununkilizyo mulinzizyo; nyoonse mulete umwi aumwi citentelo cakwe kubusyu bwa-Jehova, zitentelo zili myanda yobile amakumi osanwe; ayebo a-Aroni mulete umwi aumwi citentelo cakwe. 18Lino bakabweza umwi aumwi citentelo cakwe, babika mulilo atununkilizyo, baimikila kumulyango watente lyambunganino antoomwe a-Musa a-Aroni. 19-Elyo Kora wakayobolola imbungano yoonse kumulyango watente lyambunganino, nkabela bulemu bwa-Jehova bwakaboneka kumeso aabantu boonse.\n20Lino Jehova wakaambila Musa a-Aroni kuti, 21-Amulyaanzaanye kumbungano eyi, kuti mbasyukutye lino lino. 22-Mpawo bakavundama, bati, O Leza, Leza wamyuuya yabantu boonse, na muntu omwe wabisya, sa ulakalalila bantu boonse buyo? 23Lino Jehova wakaambila Musa, wati, 24Ambila imbungano eyi kuti, Amutantamuke kuzwa kucikalilo ca-Kora aca-Datani aca-Abiramu.\n25Mpawo Musa wakanyamuka, waya kuli-Datani a-Abiramu; abalo bapati ba-Israyeli bakamutobela. 26-Lino wakaambila imbungano kuti, Amuzwe kuzilao zya bantu aba babi, alimwi mutagumi cintu niciba comwe cabo, kuti mutanyonyooki muzibi zyabo zyoonse. 27-Bamvwe obo, bakatantamuka kuzwa kuzilao zya-Kora azya-Datani a-Abiramu. Nkabela Datani a-Abiramu bakazwa muzilao zyabo, baimikila kumilyango, abanakazi babo abana babo atwana twabo. 28-Lino Musa wakaamba kuti, Mbuboobu mbumuyooziba kuti Jehova nguwakandituma kuti ncite milimo eyi yoonse; teensi kuyanda kwamoyo wangu ndemwini kwandicitya pe. 29-Na bantu aba bafwa mbubonya mbubafwa bantu boonse, alimwi na basikilwa makani ayo ngaonya aasikila bantu boonse, teensi Jehova wandituma. 30-Pele na Jehova wacita cintu cipya, na nyika yaasama akubamena ambono zyabo zyoonse, na baselukila kwacimvumwe kabalanga, lino muyooziba kuti aba bantu basampaula Jehova.\n31-Amane kwaamba majwi aya oonse, nyika mpobakabede yakaanduka. 32-Nyika yakaasama, yabamena, amaanda aabo, abantu boonse ibakali a-Kora, ambono zyabo zyoonse. 33Bantu abo bakaselukila kwacimvumwe kabalanga ambono zyabo zyoonse, nkabela nyika yakabajalila, aboobo bakanyonyooka akati kambungano. 34Mpawo ba-Israyeli boonse ibakali afwiifwi lyabo, bamvwe buyo kulila kwabo, bakacija, nkaambo bakati, Ambweni nyika ilatumena aswebo. 35-Nkabela kwakazwa mulilo kuli-Jehova, wasyukutya abo bantu bali myanda yobile amakumi osanwe ibakali kutenta tununkilizyo,\n36Lino Jehova wakaambila Musa, wati, 37Ambila Eleazara mwana wa-Aroni mupaizi kuti agwisye zitentelo mukati kamulilo, asoowe mulilo wazyo kule, nkaambo zilasalala. 38-Lino zitentelo zyabantu aba ibakabisya akulyuulila lufu, zifulwe cifulamubisi, zipapalate, zibe zyakuvumbya cipaililo; nkaambo bakazituula kubusyu bwa-Jehova, aboobo zilasalala, Zilaba citondezyo kumeso aabana ba-Israyeli. 39Mpoonya awo Eleazara mupaizi wakabweza zitentelo zyamukuba nzebakapaizya abo basikutuula, nkabela bazifula cifulamubisi akuzivumbya cipaililo, 40-aboobo zyakaba ciibalusyo kubana ba-Israyeli, kuti kutasweni muntu umbi naba omwe uutali walunyungu lwa-Aroni kuzootenta tununkilizyo kubusyu bwa-Jehova, kuti atabi mbuli Kora abeenzinyina. Eleazara wakacita mbubonya mbuli Jehova mbwaakamwaambila kumulomo wa-Musa.\n41-Lino buce, imbungano yoonse yaba-Israyeli yakatongaukila Musa a-Aroni, bati, Mwajaya bantu ba-Jehova. 42-Lino bantu nebakacibungene kukukazyanya a-Musa a-Aroni, bakacebuka kutente lyambunganino, babona kuti ijoba lyalivumbilila, nkabela bulemu bwa-Jehova bwakaboneka. 43Elyo ba-Musa a-Aroni bakasika kunembo lyatente lyambunganino, 44nkabela Jehova wakaambila Musa kuti, 45-amuzwe mukati kabantu aba, kuti mbasyukutye lino, Bamvwe obo, bakavundama. 46-Nkabela Musa wakaambila Aroni kuti, Bweza citentelo cako, ubike mulilo mulincico kuzwa kucipaililo, ubike tununkilizyo, ufwambaane kuya kumbungano yabantu, umanye milandu yabo, nkaambo kwabuka bukali kuli-Jehova, alunyonyooko lwatalika. 47Elyo Aroni wakacibweza, mbubonya mbuli Musa mbwaakamwaambila, wazuza mukati kabantu. Wakajana kuti lunyonyooko lwatalika kale akati kabantu, elyo wakabika tununkilizyo akumanya milandu yabantu. 48-Nkabela wakaima akatikati kabafu abaumi, aboobo lunyonyooko lwakalesegwa. 49Nkabela bantu ibakafwa mulunyonyooko olo bakali zyuulu zili ikumi azine amyanda iili musanu aibili, kutabala abo ibakafwa mumakani aa-Kora. 50Lino lunyonyooko lulesegwe buyo, Aroni wakapiluka kuliMusa kumulyango watente lyambunganino.